Καρλ Μπαρκς | ΚΟΜΙΞ Wiki | Fandom\nΚαρλ Μπαρκς Project, Προσωπικότητες, Ο Δημιουργός/ Ο Παπιάνθρωπος,\nΠρόσωπα που γεννήθηκαν το 1901\nΠρόσωπα που πέθαναν το 2000\nΈκδοση στις 11:43, 10 Οκτωβρίου 2019 υπό τον/την ΚΟΜΙΞ (τοίχος | Συνεισφορές/Προσθήκες)\nΑν ψάχνετε για τον χαρακτήρα Καρλ Μπαρκς, πατήστε εδώ. Αλλιώς, αν θέλετε να δείτε τον σχεδιαστή και δημιουργό Καρλ Μπαρκς, είστε στη σωστή σελίδα.\nΠερλ Τέρνερ (1921-1929),\nΚλάρα Μπάλκεν (1932-1951),\n(1954 - 1993)\n« Δεν υπήρχε καμία διαφορά ανάμεσα στους χαρακτήρες μου και στη ζωή που οι αναγνώστες εμπρόκοιτο να αντιμετωπίσουν. »\nΟ Καρλ Μπαρκς (Carl Barks) ήταν σεναριογράφος και σχεδιαστής κόμικς, από το 1920 μέχρι το 1966. Μέχρι σήμερα θεωρείται ο κορυφαίος δημιουργός ιστοριών ηρώων του Ντίσνεϋ, κυρίως του Σκρουτζ Μακ Ντακ, του Ντόναλντ Ντακ και του Χιούη, Λιούη και Ντιούη Ντακ. Γεννήθηκε στις 27 Μαρτίου 1901 και πέθανε σε ηλικία 99 ετών, στις 25 Αυγούστου 2000.\nΓια περισσότερες πληροφορίες, δείτε επίσης Η Ζωή του Καρλ Μπαρκς σε φωτογραφίες\nΗ εποχή γέννησης του έχει σηματοδοτηθεί από πολλά βαρυσήμαντα γεγονότα: ο πυρετός του χρυσού στην Αλάσκα, τα πρώτα σκίτσα του Yellow Kid (από τα πρώτα κόμικς) από τον Ρίτσαρντ Άουκωλτ και τέλος οι πρώτες εμφανίσεις του κινηματογράφου. Αυτήν την χρονιά (1901) ο Ουίλιαμ και η Αρμίντα Μπαρκς απέκτησαν τον δεύτερο τους γιο. Τον ονόμασαν Καρλ. Έμεναν και δούλευαν σε ένα αγρόκτημα λίγο έξω από την πόλη Μέρριλ του Όρεγκον. Επειδή η οικονομική κατάσταση στην οικογένεια Μπαρκς ήταν δυσχερής, ήταν αναγκασμένοι για λόγους εργασίας να μετεακομίζουν συνεχώς προσωρινά στην Καλιφόρνια και μετά πίσω στο Όρεγκον. Μόλις ξεκίνησε ο Α' Παγκόσμιος Πόλεμος και οι διαθέσιμοι εργάτες λιγόστεψαν, ο Καρλ Μπαρκς αναγκάστηκε να σταματήσει το σχολείο για να βοηθήσει τον πατέρα του στις δουλειές του αγροκτήματος.\nΑν και όλα έδειχναν πως ο Καρλ Μπαρκς θα ακολουθούσε το επάγγελμα του πατέρα του, ο ίδιος δοκίμαζε πολλές δουλειές χωρίς να του ταιριάζει καμία: αγρότης, ξυλοκόπος, εργάτης σε τραίνο και πολλές άλλες. Όμως, αυτό που τελικά καθόρισε την πορεία της ζωής του ήταν ένα παιδικό όνειρο. Όταν ήταν μικρός, παρατήρησε μερικά σκίτσα ενός συμμαθητή του, που γελοιογραφούσαν διάφορους πολιτικούς, και εντυπωσιάστηκε. Έτσι, ενθουσιασμένος άρχισε να αντιγράφει τα σκίτσα των λιγοστών κόμικς της εποχής. Επίσης άρχισε μαθήματα σχεδίασης δια αλληλογραφίας, αλλά αναγκάστηκε να τα διακόψει μετά από λίγο καιρό. Πάντως, ήταν ικανός να φτιάξει σκίτσα για εφημερίδες και περιοδικά, τα οποία και δημοσιεύτηκαν. Η αληθινή αρχή της καριέρας του όμως έγινε στο τέλος της δεκαετίας του 1920, όπου το περιοδικό Judge δημοσίευσε σχέδιά του. Τελικά, μόλις μάζεψε αρκετά χρήματα μετακόμισε στη Μινεσότα και έγινε μόνιμο μέλος του περιοδικού Calgary Eye Opener όπου δούλευε σαν σκιτσογράφος.\nΣυνεργασία με τον Ντίσνεϋ\nΤο 1935 ο Καρλ Μπαρκς έμαθε πως ο Ουώλτ Ντίσνεϋ αναζητούσε σκιτσογράφους για τα κινούμενα σχέδια που έφτιαχνε εκείνη την εποχή. Ο Καρλ έκανε αίτηση και τελικά προσλήφθηκε, αλλά κατά συνέπεια αναγκάστηκε να μετακομίσει στο Λος Άντζελες.\nΕλαιογραφία του Καρλ Μπαρκς με τίτλο Η Χρυσή Περικεφαλαία, βασισμένη στην ομώνυμη ιστορία του. Οι ιδέες του στη σύνθεση των ιστοριών τον οδήγησαν γρήγορα στο τμήμα σεναρίων ενώ όταν ο Ντόναλντ έγινε σταδιακά πρωταγωνιστής σε δικά του κόμικς, διασπαζόμενος από τον Μίκυ και τον Γκούφυ, ο Μπάρκς αποτέλεσε έναν εκ των πρωτεργατών του νέου τμήματος. Από τα στούντιο του Ντίσνευ παραιτήθηκε το 1942, λόγω προβλημάτων υγείας από το air condition του στούντιο.\nΩστόσο, συνέχισε να γράφει ιστορίες για τα παπιά του, για άλλες εκδοτικές εταιρίες υπό την ομπρέλα της Ντίσνεϋ. Καθώς δεν είχε ταξιδέψει ποτέ, ο Μπαρκς αντλούσε υλικό για τις περιπέτειές του από το αγαπημένο του περιοδικό, το National Geographic. Η ποιότητα της δουλειάς του τον έκανε σύντομα γνωστό στο ευρύ κοινό, ξεφεύγοντας από την ανωνυμία των δημιουργών της Ντίσνεϋ. Οι θαυμαστές του, μάλιστα, του έδωσαν, μεταξύ άλλων, το ψευδώνυμο Παπιάνθρωπος.\nΣε ένα συνέδριο κόμικς στη Βοστόνη το 1976, είχε μοιραστεί με το κοινό κάποια ακόμη από τα μυστικά του απαράμιλλου στυλ του.\n« Προσπαθώ, σε κάθε τέλος σελίδας να υπάρχει μια στιγμή σασπένς, ώστε ο αναγνώστης να είναι περίεργος για την επόμενη σελίδα. »\nΌταν ο Μπαρκς έγραφε μια ιστορία, ξεκινούσε πάντα από το τέλος. Σχημάτιζε μια κατάσταση με τους φτερωτούς του πρωταγωνιστές και μετά αποφάσιζε πώς έφτασαν σε αυτό το σημείο. Σύμφωνα με τον ίδιο, έμπνευση για τα σενάριά του αποτέλεσαν οι πάμπολλες «δουλειές του ποδαριού» που είχε κάνει και ο ίδιος.\nΤο 1921 παντρεύτηκε την Περλ Τέρνερ (Pearle Turner) και απέκτησε δύο παιδιά, το πρώτο το 1923 και το δεύτερο το 1924. Όμως το 1930 πήραν διαζύγιο. Το 1938 παντρεύτηκε την Κλάρα Μπάλκεν (Clara Balken). Αργότερα, το 1951 χώρισαν οριστικά και πήραν διαζύγιο. Ο τελευταίος του γάμος έγινε το 1954, με την Μάργκαρετ Γουίνφρεντ Γουίλλιαμς (Μargaret Wynnfred Williams), γνωστή ως Γκάρε , που ήταν και αυτή σκιτσογράφος. Το 1963 συνέβη ένα τραγικό γεγονός. Η μεγαλύτερη κόρη του Μπαρκς, Πέγκυ Φύλλις, πέθανε από καρκίνο. Ο Καρλ Μπαρκς όταν πέθανε είχε μια κόρη, τέσσερα εγγόνια, έξι δισέγγονα και οκτώ τρισέγγονα. Είχε μείνει χήρος το 1993, όταν πέθανε η Γκάρε.\nΟ Καρλ Μπαρκς, μέσα σε διάστημα 23 χρόνων σχεδίασε παραπάνω από 500 ιστορίες με παπιά του Ντίσνεϋ. Όμως, το 1966, σε ηλικία 65 χρονών είχε έρθει η ώρα της παραίτησής του. Τότε όμως άρχισε να αναγνωρίζεται το έργο του, επειδή τα περιοδικά που δημοσίευαν τις ιστορίες του ανέφεραν το όνομά του, κάτι που δεν γινόταν μέχρι τότε. Παρά την αποχώρησή του από τα κόμικς συνέχισε να φτιάχνει πίνακες βασισμένους στις ιστορίες του, και σήμερα οι περισσότεροι απ' αυτούς πωλούνται σε αστρονομικά ποσά. Τελικά, έγραψε ακόμα μία ιστορία το 1996, με θέμα την αναζήτηση του Δούρειου Ίππου και τίτλο Η Ιστορία Επαναλαμβάνεται, που σχεδίασε ο ταλαντούχος επίγονός του, Ουίλλιαμ Βαν Χορν.\nΓια περισσότερες πληροφορίες, δείτε επίσης Τα Μόντελ Σητ του Μπαρκς\nΕξαιτίας πολλών παραγόντων, συμπεριλαμβανομένου και του πολέμου, ο Μπαρκς παραιτήθηκε από τα στούντιο Ντίσνεϋ το 1942. Η πρώτη ιστορία με παπιά που έφτιαξε ήταν Το Χρυσάφι του Πειρατή (αγγλ. Donald Duck finds Pirate gold) με πρωταγωνιστές τον Ντόναλντ Ντακ τα τρία ανίψια του (Χιούη, Λιούη, Ντιούη Ντακ, γνωστά στην Ελλάδα ως ανιψάκια) και ένας παπαγάλος-πειρατής. Όμως δεν την έφτιαξε μόνος του, αλλά συνεργάστηκε με τον Τζακ Χάνα. Αργότερα προσλήφθηκε στο περιοδικό κόμικς Walt Disney's Comics and Stories ως σεναριογράφος. Σύντομα όμως απέδειξε τις σχεδιαστικές του ικανότητες και εντυπωσίασε τον εκδότη του περιοδικού, ο οποίος του ανέθεσε και την σχεδίαση των σκίτσων.\nΟι αξιοσημείωτες ιστορίες του\nΓια περισσότερες πληροφορίες, δείτε επίσης Κατάλογος Ιστοριών Ντίσνεϋ του Καρλ Μπαρκς\nΟι ιστορίες του Μπαρκς είναι κυρίως κωμικές, ιδιαίτερα αυτές\nπου έχουν ως ήρωες τον Ντόναλντ Ντακ και τα ανίψια του. Παρόλα αυτά, ο ίδιος ισχυριζόταν πως δεν τις έφτιαχνε "απλώς για να γελάσει" αλλά πως ήταν βασισμένες στις εμπειρίες του και σε μαθήματα ζωής. Επίσης δήλωνε πως ταύτιζε τον εαυτό του με τον Ντόναλντ, γι' αυτό αφιέρωσε τόσο πολύ χρόνο σε αυτόν τον χαρακτήρα, παρόλο που δεν τον είχε δημιουργήσει ο ίδιος, όπως άλλους ήρωες των ιστοριών του. Αλλά δεν είναι όλες οι ιστορίες του έτσι. Έχει φτιάξει πάρα πολλές ιστορίες που συμμετέχει και ο Σκρουτζ Μακ Ντακ (γνωστός στην Ελλάδα ως θείος Σκρουτζ), που έχουν πιο "περιπετειώδη" χαρακτήρα παρά κωμικό. Οι ιστορίες του τυπώνονται και ξανατυπώνονται σε περιοδικά σ' όλο τον κόσμο, ενώ ορισμένες από αυτές γίνονται αντικείμενα μελέτης σε πανεπιστήμια. Μερικές από αυτές κυκλοφορούν σε ακριβούς τόμους για συλλέκτες. Πολλές ιστορίες του είναι από τα πιο γνωστά και κλασσικά κόμικς. Παρακάτω αναφέρονται μερικές από αυτές.\nΗ Γέννηση του Σκρουτζ Μακ Ντακ\nΓια περισσότερες πληροφορίες, δείτε επίσης Σκρουτζ Μακ Ντακ\nΤον πιο διάσημο χαρακτήρα του, τον δημιούργησε το 1947. Η ιστορία «Χριστούγεννα στο βουνό της αρκούδας» αναφέρεται σε έναν εκκεντρικό γκρινιάρη γέρο που λέει στον εαυτό του:\n« Είμαι διαφορετικός. Όλοι με μισούν και τα αισθήματα είναι αμοιβαία. »\nΈχει επτά κυβικά χιλιόμετρα με κέρματα -τα οποία προτιμά από τα χαρτονομίσματα, καθώς αρέσκεται να κάνει βουτιές στο χρυσάφι του, να σκάβει λαγούμια σαν τυφλοπόντικας κ.ο.κ. Ο Σκρουτζ δημιούργησε την τεράστια περιουσία του στον πυρετό του χρυσού στο Κλοντάικ της Αλάσκα και την γιγάντωσε με το τεράστιο ταλέντο του στις μπίζνες και με την απαράμιλλη τσιγκουνιά του. Όπως λέει και ο ίδιος,\n« Ήμουν πιο δυνατός από τους δυνατούς, πιο σκληρός από τους σκληρούς »\nΧαρακτήρες που δημιούργησε\nΚύριος Τζόουνς. Πρώτη εμφάνιση: Καλές Πράξεις\nΓλόμπος. Πρώτη εμφάνιση: Ενοχλητικό Νιαούρισμα\nΤζων Ρόμπαξ. Πρώτη εμφάνιση: Εξωλέμβια Αναμέτρηση\n"Χρυσή" Γκόλντυ. Πρώτη εμφάνιση: Επιστροφή στο Κλοντάϊκ\nΟ καλός σχεδιαστής των παπιών\nΓια περισσότερες πληροφορίες, δείτε επίσης Η Σχεδιαστική Τεχνική του Καρλ Μπαρκς\nΠριν από το 1960 πολλοί αναγνώστες πίστευαν πως ο Ουώλτ Ντίσνεϋ σχεδίαζε όλα τα κόμικς ο ίδιος, καθώς δεν υπήρχε αναφορά προέλευσης από τους ίδιους στα βιβλία. Ωστόσο, έξυπνοι φαν των κόμικς παρατηρήσαν διαφορές στα σχέδια και ιστορίες και μικροβελτιώσεις που αναπτύχθηκαν γύρω από τον ανώνυμο «καλό σχεδιαστή των παπιών».\nΤο γραφείο του Μπαρκς!\nΟ Μπαρκς ήταν εξήντα ετών πριν από την ανωνυμία του, αποκαλυφθεί από ευγνώμονες αναγνώστες του. Ένας πρώιμος οπαδός... ο Joe Cowles, έλαβε μια γενναιόδωρη απάντηση από τον Μπαρκς μετά αφού του έγραψε το 1960:\n« Dear Joe: In reply to your letter of the 13th. I must say I'm not sure my advice about cartooning would be very helpful, as I am pretty ignorant on the subject myself. the Donald Duck comic book work is about the only experience i've had in the business, and I just feel my way along on that.\nHowever, if you'd like to look at my work methods and see how I develop my ideas into plots and plots into drawings, you're welcome to pop in any day, afternoon or evenings.\nThe wife and I always go shopping in the mornings.\nOur home adress is 1421 Poppy drive, Hemet. Poppy Drive is a new residence treet off south Girard Ave. just east of Hemet. Girard is the street that runs from Highway 74 to the Ramona Bowl. Telephone number is OLive 8-3712.\nIt would be a pleasure for me to meet a reader who digs comic books. Up here in the bible belt people only read the good book and the Walnut Grower's Nutshell News.\nSincerely Yours, Carl Barks\nFrom Meeting the Master by Joseph Cowles\nΟ νεαρός οπαδός είχε πάει για να επισκεφθεί τον Μπαρκς και η περιγραφή της συνάντησης είναι συναρπαστική. Σύμφωνα με τον τότε δεκαεννιάχρονος Cowley, ο Μπαρκς ήταν ψηλός και χαμογελαστός και «χαλαρός, σε εγρήγορση, γρήγορος, αστείος, προσεκτικός, ικανός και λίγο ντροπαλός-όλα με τη μία». Παρατήρησε επίσης ότι ο Μπαρκς φορούσε ακουστικά βαρηκοΐας και ότι η σύζυγός του Gare, η ίδια καλλιτέχνης, να της λείπει ένα χέρι. Ο σκιτσογράφος έδειξε στον Cowley μερικά από τα φύλλα εργασίας του και ο τελευταίος είχε εντυπωσιαστεί τόσο με το να λέει ότι:\n« Κάθε ένα από τα αριστουργήματα μισοσέλιδα που μου έδειξε ήταν άψογα, απίστευτα τέλεια. »\nΗ εξέλιξη του σχεδιαστικού στυλ του Ντόναλντ\nΓια περισσότερες πληροφορίες, δείτε επίσης Η εξέλιξη του Ντόναλντ\nΟ Παπιάνθρωπος έχει αλλάξει το σχεδιαστικό στυλ του Ντόναλντ Ντακ με τις δεκαετίες! Στην αρχή το σχέδιο του Ντόναλντ ήταν πιο κοντά στα καρτούν αλλά αυτό άλλαξε με την πάροδο του χρόνου. Στην παρακάτω εικόνα, υπάρχει το άτυχο παπί σχεδιασμένο σε διάφορες χρονικές περιόδους. Οι διαφορές είναι ορατές και κυρίως αλλάζουν ο λαιμός και το ράμφος.\nΟ Καρλ Μπαρκς και η National Georgraphic\nΟ Καρλ Μπαρκς μέσω της συλλογής του από National Georgraphic έγραψε πάρα πολλές ιστορίες που είχαν στοιχεία από διάφορα μέρη του κόσμου. Επίσης δημιούργησε και πολλά αντικείμενα όπως πλοία τα οποία ήταν σχεδόν ολόιδια με τα αληθινά! Με άλλα λόγια έχει πάρει αρκετές πληροφορίες από το National Georgraphic για τις ιστορίες του και όπως έχει ειπωθεί από τον ίδιο σε συνεντεύξεις του:\n« Ήταν η καλύτερη πηγή μου. Εαν δεν είχα κάτι όπως το Georgraphic δεν θα είχα τα μέσα για να κάνω τα πράγματα ρεαλιστικά. »\nΥπήρχε στις ιστορίες του όπως καταλαβαίνουμε ένας συνδυασμός της φαντασίας και της πραγματικότητας! Μια από τις ιστορίες του Μπαρκς που είναι γνωστή με αυτά τα χαρακτηριστικά είναι Το Δαχτυλίδι της Μούμιας.\nΔιάδοχοι του Μπαρκς\nΟ τάφος του Μπαρκς.\nΟ Καρλ Μπαρκς θεωρείται ακόμα και σήμερα ως ο κορυφαίος δημιουργός ιστοριών με ήρωες τα παπιά του Ντίσνεϋ που πέρασε ποτέ. Είναι επίσης ένας από τους μεγαλύτερους θρύλους στην ιστορία των κόμικς. Στα χρόνια μετά την αποχώρησή του από την ενεργό δράση εμφανίστηκαν αρκετοί επίδοξοι "διάδοχοι", χωρίς όμως κάποιος να μπορεί να συγκριθεί ευθέως μαζί του.\nΑκόμα και σήμερα, ως κυριότερος συνεχιστής ,από την μεριά της Αμερικάνικης Σχολής, του έργου του θεωρείται ο Ντον Ρόσα, δημιουργός μεταξύ άλλων και του μεγάλου έργου Ο Βίος και η Πολιτεία του Σκρουτζ Μακ Ντακ. Στην Ιταλική σχολή, ο Ρομάνο Σκάρπα θεωρείται ο πιο σημαντικός δημιουργός που πρόσθεσε πολλούς νέους χαρακτήρες στο σύμπαν της Λιμνούπολης.\nΣυναντήσεις με άλλους δημιουργούς\nΗ σχέση του με τον Φλόυντ Γκότφρεντσον\nΔυο μεγάλοι δημιουργοί που αποτέλεσαν ορόσημο για τα σύμπαντα των παπιών και του Μίκυ με την δουλειά τους στα κόμικς, συναντήθηκαν για πρώτη φορά όταν ήταν αρκετά μεγάλοι το 1982!\nΗ συνάντηση με τον Ντον Ρόσα και άλλους συνεργάτες\nΤην Τετάρτη 12 Αυγούστου του 1998 στην τοποθεσία, NE Heritage Drive, Grants Pass στην πολιτεία του Όρεγκον έχουμε συγκέντρωση φίλων και συνεργατών από τον Καρλ Μπαρκς. Οι συμμετέχοντες είναι οι εξής: Καρλ Μπαρκς (οικοδεσπότης), Τζίμ Μίτσελ (καλλιτέχνης), Ρούσελ Μέυερες (καλλιτέχνης), Ντον Ρόσα (καλλιτέχνης), Μάικλ Νεύμαν (συγγραφέας) και ο Γκάρυ Τάν (φίλος).\nΕπίσης και ένα σύντομο βίντεο τραβήχτηκε εκείνην την μέρα και δείχνει μερικές από τις καλύτερες στιγμές της μέρας αυτής. Ένα από αυτά δείχνει τον Ντον Ρόσα να κοιτάει την ολοκληρωμένη συλλογή με τα βιβλία της national geographic του Μπαρκς, που βλέπετε δεξιά σας.\nΗ Ιταλική σύνδεση\nΜε διάφορους Ιταλούς δημιουργούς το 1994.\nΟ Ιταλικές ιστορίες της Ντίσνεϊ λέγεται ότι είναι πιο βίαιες,και πιο τρομακτικές από τις ιστορίες μέσου όρου της Ντίσνεϊ. Αυτό ισχύει πιο πολύ για τρεις χαρακτήρες (την Μάτζικα, τον Χρυσοκούκη και τον Ρόμπαξ) που ο Μπαρκς σπάνια έβαζε στις ιστορίες του. Το πόσο στον Μπαρκς άρεσαν οι Ιταλικές ιστορίες είναι άγνωστο, αν και μια φορά σχολίασε ένα νέο χαρακτήρα του Ρομάνο Σκάρπα. Όταν ο Μπαρκς επισκέφτηκε την Ιταλία το 1994 κατά το μεγάλο Ευρωπαϊκό τουρ που έκανε, πολλοί σχεδιαστές τον τίμησαν σχεδιάζοντας τον σε πολλά σχέδια. Από τότε, πολλοί από αυτούς φτιάχνουν ιστορίες στις οποίες το είδωλο τους εμφανίζεται.\nΤο ΚΟΜΙΞ και ο Μπαρκς έχουν μια πολύ σημαντική σχέση. Το ΚΟΜΙΞ άρχισε από την στιγμή της δημιουργίας το 1988 να έχει ως κύριες ιστορίες τις ιστορίες του μεγάλου δημιουργού, οι οποίες εντυπωσίασαν τους αναγνώστες! Ιδιαίτερα αρκετές από τις μεγάλες ιστορίες του Μπαρκς δημοσιεύτηκαν στα τεύχη 1-100 του ΚΟΜΙΞ αλλά και στα υπόλοιπα τεύχη υπάρχουν διάσπαρτες κάποιες ιστορίες του. Σύμφωνα, με τον Χρήστο Τερζόπουλο το ΚΟΜΙΞ στην αρχή αποτελούσε την μορφή που θα είχε η Βιβλιοθήκη Μπαρκς της Another Rainbow σε περιοδικό.\nΤα τελευταία χρόνια της Α΄ Περιόδου\nΤα τελευταία χρόνια της Α΄ Περιόδου στο περιοδικό δημοσιεύονταν δεκασέλιδες ιστορίες του Παπιάνθρωπου. Όμως είχαμε και αρκετές επανεκδόσεις μεγάλων και εξαιρετικών ιστοριών του που είχαμε δει στην πρώτη 100άδα του περιοδικού. Μερικά παραδείγματα αυτών είναι η ιστορία Χαμένοι στις Άνδεις που δημοσιεύτηκε για πρώτη φορά στο ΚΟΜΙΞ 1, τελικά ξαναδημοσιεύτηκε στο ΚΟΜΙΞ 181, η ιστορία Ο Χρυσός Γίγας που είχε κυκλοφορήσει στο ΚΟΜΙΞ 2 δημοσιεύτηκε ξανά στο ΚΟΜΙΞ 193 ως ιστορική επανέκδοση! Τόση μεγάλη επιτυχία είχαν οι ιστορίες του Μπαρκς.\nΒ΄ Περίοδος και ολοκλήρωση\nΣτη Β΄Περίοδο, μπήκαν μερικές δεκασέλιδες, μονοσέλιδες αλλά πολυσέλιδες ιστορίες όπως Ένας Μεγιστάνας στην Σαχάρα, Γράμμα στον Άγιο Βασίλη που δεν είχαν ξαναμπει στο περιοδικό. Το περιοδικό προσπάθησε να προσελκύσει παλιούς αναγνώστες που αγαπούσαν τον Μπαρκς βάζοντας από το 9ο μέχρι το 16ο τεύχος την στάμπα Ιστορία Καρλ Μπαρκς ενώ το 18ο χριστουγεννιάτικο τεύχος ήταν αποκλειστικά αφιερωμένο σε ιστορίες του δημιουργού και έχοντας διάσημη ελαιογραφία του ως εξώφυλλο. Ωστόσο, οι εκδότες έπαψαν να βάζουν ιστορίες του από το 2016 και μετά μάλλον διότι είχαν όλες μπει στην ανθολογία που ήταν αφιερωμένη σε όλο το έργο του.\nΕλαιογραφίες στο ΚΟΜΙΞ\nΤο 1998 με το περιοδικό ΚΟΜΙΞ γιορτάζοντας τα 10 χρόνια κυκλοφορίας του, έχουμε μια ανεξάρτητη σχετικά με αυτό έκδοση αφιερωμένη σε αυτόν που ονομάζεται ΚΟΜΙΞ CARL BARKS 10X10 με 10 δέκα ιστορίες (των δέκα σελίδων η κάθεμια) του μεγάλου δημιουργού. Το ΚΟΜΙΞ 121 που μπορεί να χαρακτηριστεί ως ειδική έκδοση διότι είναι αφιερωμένο στον Μπαρκς έχοντας ως κύρια ιστορία του την τελευταία ιστορία που δούλεψε ο Μπαρκς. Έχει άρθρα για τον παπιάνθρωπο αλλά και για τους επιγόνους του!\nΤο 2001 για να τιμήσουν τα εκατό χρόνια από την γέννηση του, δέκα σχεδιαστές και τέσσερις σεναριογράφοι έγραψαν δέκα ιστορίες, καθεμία από τις οποίες φέρνει στο προσκήνιο έναν από τους ήρωες που δημιούργησε ο Μπαρκς. Οι ιστορίες αυτές αποτελούσαν φόρο τιμής στον μεγάλο Παπιάνθρωπο από μερικούς από τους τότε επιγόνους του και ανήκουν στην υποσειρά Tribute to Barks (ή Οι Επίγονοι του Καρλ Μπαρκς όπως την ξέρουμε στα ελληνικά).\nΤέλος στην Ελλάδα από το 2008 είχε ξεκινήσει και η Η Μεγάλη Βιβλιοθήκη του Καρλ Μπαρκς που θα ολοκληρωνόταν σε 48 τόμους αλλά τελικά σταμάτησε το 2012. Όμως με την επιστροφή των περιοδικών Ντίσνεϋ το 2014 κυκλοφόρησε η Μεγάλη Βιβλιοθήκη Disney που είναι η Βιβλιοθήκη του Μπαρκς με κάποιες μικροαλλαγές. Η συγκεκριμένη σειρά ολοκληρώνεται επιτυχώς το καλοκαίρι του 2016.\nSurprise Party at Memory Pond\nΧρειάστηκαν 3 μήνες δουλειάς για τον Μπάρκς για να ολοκληρώσει την ελαιογραφία του 55' Πάρτυ έκπληξη η Ελαιογραφία αυτή δεν είναι συνηθισμένη επειδή είναι η μόνη στην οποία ο Μπάρκς απεικονίζει χαρακτήρες του Ντίσνεϊ από τα παλιά:η παλιά μορφή του Ντόναλντ,η έξυπνη κοτούλα,ο Οράτιος Χαλινάρης και η Κλάραμπελ.\nΟ Μπάρκς άφησε πίσω του έναν μεγάλο αριθμό μή-τελειωμένων ελαιογραφιών. Ένας από αυτούς η βασίλισσα της Σέμπα εκδόθηκε στο βιβλίο Animal Quackers το 1996. Ο Μπάρκς προσπάθησε να διαγράψει την εικόνα από το βιβλίο αλλά δεν τα κατάφερε. Το έκανε αυτό μόνο και μόνο επειδή τα σμαράγδια,οι μαύροι άνθρωποι και το κάλυμμα που φόραγε στο κεφάλι της η βασίλισσα,δεν ήταν τελειωμένα.\nΟ Πόρκυ στα Βουνά\nΤο 1976 ο Μπαρκς δημιούργησε τον μόνο του πίνακα με Western χαρακτήρα που δεν είναι πάπια. Από ότι φαίνεται στην εικόνα, ο Πόρκυ Πιγκ είναι δασονόμος και στο παρασκήνιο φαίνεται ο Μπαγκς Μπάννυ με μια αρκούδα να τον γλύφει.\nΟ Καρλ και η Γκαρέ είχανε ένα αρκουδάκι που το είχαν αγοράσει από καθηγητή από το Πανεπιστήμιο της Μοντάνα που τους είχε επισκεφτεί. Ονομάστηκε Μόρτυ και κατά τη διάρκεια των χρόνων του δόθηκε μια όλο και πιο ισχυρό παρελθόν από τη ζωηρή φαντασία του ζευγαριού.\nΤο κολάζ της ζωής του\nΈνα κολάζ από διάφορες φωτογραφίες της ζωής του στον προθάλαμο του σπιτιού του Μπαρκς στην κηδεία του Μπαρκς.\nΤο 1988 η Λιμνούπολη μπορούσε να βρεθεί στη Φλόριντα, στις ΗΠΑ. Μια ατραξιόν αυτού με αυτό το όνομα φτιάχτηκε στον Κόσμο του Ουώλτ Ντίσνεϋ. Ο Μπαρκς έχει έναν δρόμο που να έχει πάρει το όνομα του, και εκεί υπήρχαν αγάλματα του Θείου Σκρουτζ και του Κορνήλιου Κουτ, του δημιουργού της Λιμνούπολης.\nΤάδε Έφη Καρλ Μπαρκς\nΟ Καρλ Μπαρκς πέθανε σε ηλικία 99 χρονών, 4 μηνών και 29 ημερών! Δεν είναι λίγες οι φορές που τα λόγια του Μπαρκς εμπνέουν, αποκαλύπτουν λεπτομέρειες και αλήθειες για τη ζωή του και την Ντίσνεϋ ή δίνουν την αίσθηση στους φαν ότι βρίσκονται στο στούντιό του και τον παρακολουθούν «εν δράσει». Παρακάτω έχουμε μια λίστα με όλες τις φράσεις του δημιουργού που έχουν δημοσιευτεί στο περιοδικό ΚΟΜΙΞ, στην γνωστή σε όλους μας στήλη Τάδε Έφη...\n« Πάντα έβλεπα τα παπιά σαν καρικατούρες ανθρώπων »\n« Ο Ντόναλντ είναι ο αγαπημένος μου ήρωας γιατί μου θυμίζει τον εαυτό μου, τους φίλους μου, τους γείτονες, όλους γύρω μου! »\n« Δεν ήταν η μεγαλοφυΐα ή ένα υπερφυσικό ταλέντο, που έκαναν αυτές τις ιστορίες καλές. Ήταν η υπομονή κι ένα μεγάλο καλάθι αχρήστων. »\n« Μια από τις μεγαλύτερες δυσκολίες στον χειρισμό των ηρώων είναι πώς θα αντιδράσει καθένας τους σε μια συγκεκριμένη κατάσταση. Από αυτή την άποψη ο θείος Σκρουτζ είναι αρκετά εύκολος: θα διαλέξει τον πιο φτηνό για να αντιμετωπίσει μια έκτακτη κατάσταση. »\n« Η αναγνώριση είναι υπέροχη αρκεί η ανταμοιβή να είναι αρκετά υψηλή ώστε να ξεπληρώνει την απώλεια της ιδιωτικής ζωής και την ελευθερία της έκφρασης. »\n« Πάντα προσπαθούσα να γράψω ιστορίες που θα ήθελα να αγοράσω. »\n« Στο γενεαλογικό μου δένδρο δεν υπάρχει ούτε ένας σχεδιαστής κόμικς. Δεν υπάρχουν ούτε καλλιτέχνες, ούτε συγγραφείς απ’ όσο γνωρίζω. Είμαι ο καρπός κάποιας μετάλλαξης που συνέβη κάποια στιγμή. »\n« Όσον αφορά στον Σκρουτζ συνειδητοποίησα ότι είχα δημιουργήσει ένα χαρακτήρα που θα μπορούσα να τον εξελίσσω επί χρόνια. Ήταν σαν ένα νεαρό φυτό που αναπτυσσόταν συνεχώς ξεδιπλώνοντας φύλλα των χιλίων δολαρίων. »\n« Ελπίζω ότι όσοι διαβάζουν τις ιστορίες του Θείου Σκρούτζ, αντιλαμβάνονται πως τα τρία κυβικά στρέμματα χρήματα του, είναι, απλώς,το αντίτιμο των εισιτηρίων του για τα μεγάλα καράβια των ονείρων. »\n« Πάντοτε προσπαθούσα να κάνω ότι καλύτερο μπορούσα. Όταν, λοιπόν, ολοκλήρωνα τη δουλειά μου και την πήγαινα στους εκδότες, ήμουν τόσο ικανοποιημένος που το μόνο που έκανα ήταν να τους προκαλώ να τη βελτιώσουν... αν μπορούσαν! »\n« Πάντοτε φρόντιζα οι ιστορίες μου να είναι διασκεδαστικές, χωρίς να δίνουν έμφαση στην εγκληματικότητα. Αυτό ισχύει ακόμη και στην περίπτωση των Μουργόλυκων που η παροιμιώδης ανοησία τους με έκανε να μην ανησυχώ για την επίδραση που θα είχε η παράνομη δράση τους. »\n« Εκτός από το θείο Σκρουτζ, είμαι περήφανος και για μερικούς άλλους ήρωες που επινόησα. Όπως για παράδειγμα τον Κύρο Γρανάζη, τον παλαβό εφευρέτη. Διαβάζω μερικές από αυτές τις ιστορίες σήμερα και γελάω επειδή αναρωτιέμαι πώς στο καλό κατέβασε το μυαλό μου τόσο αστεία πράγματα... »\n« Σύμφωνα με τα γράμματα που λαμβάνω, μπορώ να πω ότι οι περισσότεροι από τους αναγνώστες των ιστοριών μου είναι ενήλικοι, δικηγόροι, γιατροί, συγγραφείς, καλλιτέχνες, καθηγητές κολεγίων, αθλητές... Κατά τη γνώμη ορισμένων από αυτούς, τα σενάρια και οι διάλογοι μου απευθύνονται σε αναγνώστες με υψηλό δείκτη νοημοσύνης. Επιτρέψτε μου να πω ότι ποτέ δε με ενδιέφερε κάτι τέτοιο! Δε μου έχει τύχει ποτέ να γνωρίσω παιδί που να μην έχει την ελάχιστη γνώση ή το ενδιαφέρον σχετικά με τη φυσική, την τεχνολογία ή τη γεωγραφία. »\n« Το ατελιέ μου έχει μόνο ένα σχεδιαστήριο,περιστοιχισμένο από βιβλιοθήκες και ράφια γεμάτα με χαρτιά και αρχειοθήκες.Αν είχα χρήματα για να φτιάξω ένα ατελιέ στα μέτρα μου,θα διαμόρφωνα μια αποθήκη μισού στρέμματος.Θα είχε μέσα αμέτρητα ντουλάπια και θυρίδες,όπου θα φυλούσα πρωτότυπο υλικό,όπως τα παλιά σχέδια για τον Μπένυ και τον Μπάρνεϋ που πετάχτηκαν εξαιτίας έλλειψης χώρου. Θα είχα,επίσης,μόνο ένα μικρό παράθυρο πίσω από την πλάτη μου γιατί τα παράθυρα με θέα πάντοτε με εμπόδιζαν να συγκεντρωθώ.Στο σπίτι μου,στο Σαν Τζασίντο,δίπλα στο σχεδιαστήριο υπάρχει ένα παράθυρο με θέα στο βουνό,που μου έχει κοστίσει εκατοντάδες ώρες παραγωγικής εργασίας... »\n« (Η κόρη μου) μου έστελνε σύντομες περιλήψεις και επέλεγα εκείνες που μου άρεσαν. Η Πέγκυ θα μπορούσε να είχε γίνει κωμικός ή καλλιτέχνης. Φαίνεται πως αντιλαμβανόταν τι είναι αυτό που κάνει μια ιστορία να είναι αστεία και να αποτελεί συγκροτημένο σύνολο. »\n« Οι Μουργόλυκοι αντιμετωπίζουν τα χρήματα του Σκρουτζ με την ίδια πλεονεξία όπως και εκείνος. Είναι επαγγελματίες κακοποιοί και ο Σκρουτζ είναι το πιο σκληρό καρύδι που θα μπορούσαν να συναντήσουν. Η πιο δύσκολη δουλειά που βρίσκουν να κάνουν είναι να μπουκάρουν στο θησαυροφυλάκιό του και να βουτήξουν τα χρήματά του. Δεν τους βάζω να μπαίνουν στον κόπο να ληστέψουν τράπεζες και μπακάλικα, γι' αυτό και πολλοί αναγνώστες μπορεί να αναρωτιούνται πώς βγάζουν τα προς το ζην... »\n« Μέσα σε αυτό το τέταρτο του αιώνα που έφτιαχνα ιστορίες για τα περιοδικά, πέρασα αμέτρητες ώρες δουλεύοντας. Όμως, παρ' όλο που σχεδίασα τις περισσότερες ιστορίες μόνος μου, κλεισμένος σε ένα δωμάτιο, είμαι βέβαιος πως πίσω από την πλάτη μου υπήρχαν ένα σωρό αόρατοι βοηθοί, που οι παροτρύνσεις τους με βοήθησαν να κάνω αυτές τις ιστορίες αξιομνημόνευτες. »\nΓια περισσότερες πληροφορίες, δείτε επίσης Μπαρκς - Οι απαγορεύσεις\nΟ κώδικας των κόμικς Ντίσνεϋ που τέθηκε από τις Δυτικές Εκδόσεις είχε μια μεγάλη επίδραση στα περισσότερα χρόνια που ο Μπαρκς δούλευε για τις εκδόσεις αυτές.\nΓια περισσότερες πληροφορίες, δείτε επίσης Μπαρκς - Βινιέτες\nΗ σχέση του με τις θρησκείες\nΓια περισσότερες πληροφορίες, δείτε επίσης Καρλ Μπαρκς - Θεοί και Θρησκείες\nΟ Καρλ Μπαρκς δεν μετείχε σε θρησκευτικές τελετές περισσότερο από τους πιο πολλούς ανθρώπους. Είχε στη κατοχή του την Βίβλο μα δεν εκκλησιαζόταν συχνά. Παρόλα αυτά στις ιστορίες του, κάποιες φορές προσέγγισε θρησκευτικά θέματα είτε άμεσα είτε έμμεσα.\nΤο χόμπυ του\nΈνα από τα αγαπημένα χόμπυ του Καρλ Μπαρκς, ήταν η φωτογράφηση. Καθ' όλη την διάρκεια της ζωής του, είχε αρκετές επαγγελματικές κάμερες τις οποίες τι χρησιμοποιούσε για διάφορες ανάγκες.Ειδικά στο κόμικς του,ο Μπαρκς έβρισκε ενδιαφέροντα μέρη και σημεία και σημεία τα οποία τα φωτογράφιζε και μετά μπορούσε ήσυχα στο σπίτι του να μελετήσει τις φωτογραφίες και να τις χρησιμοποιήσει στα πάνελ των ιστοριών του και δώσει μια δόση ρεαλιστικότητας.\nΠολλές φορές μάλιστα,ο Μπαρκς πήγαινε την γυναίκα του,Γκαρέ,σε διάφορες τοποθεσίες όπου εκεί μπορούσε εκείνη να κάνει μερικά γρήγορα σκίτσα,τα οποία θα χρησιμοποιούσε αργότερα στο στούντιο της,ενώ ο άντρας της,έβγαζε μερικές φωτογραφίες και τις χρησιμοποιούσε μετά στο σπίτι. Αρχικά,όταν ακόμη έκανε ελαιογραφίες με χαρακτήρες (όχι της Ντίσνεϋ) έβγαζε απλά μια φωτογραφία το τελικό αποτέλεσμα. Αργότερα όμως,όταν ξεκίνησε να σχεδιάζει με χαρακτήρες της Ντίσνεϋ,έβγαζε φωτογραφία το βήμα ξεχωριστά.\nCarl Barks The Good Duck Artist Part 1\nCarl Barks The Good Duck Artist Part 2\nΈνα Ντοκιμαντέρ για τον Καρλ Μπαρκς\nKOMIX - Carl Barks\nΤο ΚΟΜΙΞ και ο Καρλ Μπαρκς\nΒιβλιοθηκη Καρλ Μπαρκς\nΒιβλιοθήκη Καρλ Μπαρκς\nΟ Καρλ Μπαρκς στην Wikipedia.\nΗ βιβλιοθήκη του Καρλ Μπαρκς στην Wikipedia.\nΑνακτήθηκε από το "https://komix.fandom.com/el/wiki/%CE%9A%CE%B1%CF%81%CE%BB_%CE%9C%CF%80%CE%B1%CF%81%CE%BA%CF%82?oldid=91111".


E-RODIOS: Από τον Ήλιο Εισχωρούν Οντότητες (video)\nΑπό τον Ήλιο Εισχωρούν Οντότητες (video)\nΣχεδόν καθημερινά βλέπουμε παράξενα φωτεινά αντικείμενα να συλλαμβάνονται από διαστημικές κάμερες της NASA, τριγύρω από τον Ήλιο....\nΣυνήθως, αυτά εξηγούνται ως άγνωστης ταυτότητας ιπτάμενα αντικείμενα. Μήπως, όμως, δεν είναι αντικείμενα, αλλά οντότητες;…\nΓιατί τα λέμε όλα αυτά; Απλούστατα όχι μόνον δεν αμφισβήτησε αυτά για τα οποία πότε-πότε γελούν κάποιοι από εμάς, αλλά τα έχει δεχθεί προ πολλού. Ε\nχει εργασθεί επάνω στο θέμα του χρόνου και διατύπωσε τα αποτελέσματα των εργασιών του καθορίζοντας το 2008 σαν έτος πλήρους και οριστικής ένταξης στον νέο μεγάλο ενιαυτό και πραγματική έναρξη της εποχής του Υδροχόου. Επίσης πληροφόρησε το ακροατήριό του ότι «κάθε 100 χρόνια συμβαίνουν ισχυρότατες ηλεκτρομαγνητικές θύελλες στον ΄Ηλιο (όχι εκρήξεις). Η πιο πρόσφατη το 1990.\nΔείτε και ένα πρόσφατο video 12/12/2016 με άγνωστα αντικείμενα στον Ήλιο που θυμίζουν οντότητες με φτερούγες (ίσως αγγέλους…), ή εξωγήινα διαστημόπλοια με φτερά στην άτρακτο. Υπάρχουν, επίσης, και άλλες μορφές. Τι μπορεί να είναι;… Τι νομίζετε;


Παναχαϊκή: Ο Γιώργος Μπάρλος προχωράει μπροστά | dete\nHome›ΑΘΛΗΤΙΣΜΟΣ›Παναχαϊκή: Ο Γιώργος Μπάρλος προχωράει μπροστά\nΗ Παναχαϊκή έχει ξεκινήσει τις ποιοτικές μεταγραφές και έπεται και συνέχεια αφού θα αποκτηθούν και άλλοι παίκτες από το πάνω ράφι. Ο Γιώργος Μπάρλος θα υλοποιήσει κάθε εισήγηση της τεχνικής ηγεσίας ώστε η ομάδα να παρουσιαστεί πρωταγωνίστρια στο νέο πρωτάθλημα. Είναι αποφασισμένος να δαπανήσει αρκετά χρήματα και πλέον το οικονομικό φορτίο είναι μόνο στις πλάτες του για την νέα χρονιά.\nΜε τον Σπύρο Δήμου δεν έχει αποφασίσει ακόμα τι θα πράξει την νέα περίοδο, αλλά η Παναχαϊκή προχωράει κανονικά στον σχεδιασμό της. Όπως λέει ο Γιώργος Μπάρλος στους συνεργάτες του «ο καλός ο καπετάνιος στις φουρτούνες φαίνεται και εγώ έδειξα ότι είμαι».\nΟ ίδιος έχει επωμιστεί όλο το οικονομικό φορτίο μόνος του και προχωράει για την δημιουργία μιας ισχυρής ομάδας. Άλλωστε από την ημέρα που ανέλαβε την ΠΑΕ έχει δαπανήσει αρκετές χιλιάδες ευρώ.\nΟ Σπύρος Δήμου και τέσσερις ακόμα χορηγοί είναι αυτοί που έβαλαν λεφτά στην ΠΑΕ και το συνολικό ποσό ανέρχεται στα 145.000 ευρώ. Όλα τα υπόλοιπα χρήματα είναι προσωπικά του Γιώργου Μπάρλου που λέει: «Αν υπάρχει κάποιος άλλος, εκτός από τον Σπύρο Δήμου και τέσσερις χορηγούς, και έχει να βάλει ένα ευρώ να βγει δημόσια και να το πει».\nΠάει για άλλες 5-6 ηχηρές μεταγραφές\nΣτο μεταξύ, η Παναχαϊκή έχει μπει δυνατά στο μεταγραφικό παζάρι τις τελευταίες ημέρες και οι τρεις τελευταίες μεταγραφές που έχει ανακοινώσει έχουν ικανοποιήσει απόλυτα τόσο την τεχνική ηγεσία όσο και τον φίλαθλο κόσμο. Ο Ξενοφών Πάνου, ο Ορέστης Μένκα και ο Μαυροβούνιος Βέλικο Μπάτροβιτς που πέρυσι το καλοκαίρι είχε αγωνιστεί στα προκριματικά του Europa League. είναι παίκτες ποιότητας που μπορούν να κάνουν την διαφορά.\nΌμως, έπεται ακόμα πιο δυναμική συνέχεια. Στη διάρκεια της μεταγραφικής περιόδου θα γίνουν ακόμα άλλες 8-10 μεταγραφές για να συμπληρωθεί το ρόστερ και να υλοποιηθούν οι εισηγήσεις του Δημήτρη Ελευθερόπουλου.\nΟ Γιώργος Μπάρλος είναι αποφασισμένος να δαπανήσει αρκετά χρήματα για την ενίσχυση της ομάδας αφού θα γίνουν άλλες 5-6 ηχηρές μεταγραφές από το πάνω ράφι που θα δημιουργήσουν αίσθηση. Οι πληροφορίες λένε ότι η Παναχαϊκή είναι σε προχωρημένες επαφές με σέντερ φορ και επιτελικό\nμέσο που - αν ολοκληρωθούν- θα ανεβάσουν πολύ ψηλά το επίπεδο της τη νέα περίοδο.\nΤο αφεντικό τηςΠαναχαϊκής δίνει όλο το βάρος αυτό το διάστημα στις μεταγραφές αφού θέλει να αποκτηθούν πολύ καλοί παίκτες. Για τον Μπάρλο προέχει η ΠΑΕ και το σύνθημα του είναι «πάμε μπροστά». Αποδεικνύει με τις κινήσεις του ότι τα λόγια του γίνονται πράξεις και είναι έτοιμος να κάνει παραπάνω από αυτά που έχει υποσχεθεί στον φίλαθλο κόσμο της ομάδας. Άλλωστε έχει πει από την αρχή: «Δεν τηρώ απλά τον λόγο μου, πράττω παραπάνω από όσα υπόσχομαι».\nσοβαρότητα και διοικητική δομή\nΗ μεταγραφική ενίσχυση είναι αυτή που προέχει τώρα στην Παναχαϊκή και εκεί έχει πέσει όλο το βάρος, ενώ τη Δευτέρα 3 Αυγούστου ξεκινά και η προετοιμασία της ομάδας για τη νέα περίοδο.\nΌμως για τον Γιώργο Μπάρλο στόχος είναι η επαγγελματική λειτουργία της ομάδας και της ΠΑΕ. Θέλει να λειτουργούν όλα στην εντέλεια και η ΠΑΕ έχει μπει σε επαγγελματικά πρότυπα λειτουργίας. Ο καθένας έχει τον ρόλο του και δεν μπαίνει στις αρμοδιότητες του άλλου. Μεθοδικότητα, επαγγελματισμός, σοβαρότητα σε όλους τους τομείς χαρακτηρίζει πλέον την ΠΑΕ Παναχαϊκή που έχει αποκτήσει διοικητική δομή. Είναι πολύ σημαντικό κομμάτι για την επίτευξη του στόχου να λειτουργεί η ΠΑΕ, να υπάρχει διοικητική δομή και οργάνωση στην εταιρεία. Η Παναχαϊκή ξεφεύγει στον τρόπο λειτουργίας της προς το καλύτερο και αυτό είναι ένα πολύ ενθαρρυντικό μήνυμα για την νέα περίοδο.\nΚλιματισμός και μπόιλερ στην Οβρυά\nΠαράλληλα, ο Γιώργος Μπάρλος συνεχίζει τις εργασίες στην Οβρυά, αφού θέλει το προπονητήριο της Παναχαϊκής να διαθέτει όλες τις ανέσεις για το ποδοσφαιρικό τμήμα. Αυτές τις ημέρες τοποθετήθηκε κλιματισμός αλλά και μπόιλερ για ζεστό νερό. Το γήπεδο θα παραδοθεί στην ομάδα στα μέσα Σεπτεμβρίου ενώ ο αγωνιστικός χώρος γίνεται κάθε μέρα και καλύτερος.\nΕπιπλέον, μπαίνουν στην τελική ευθεία οι συζητήσεις για την αγορά άλλων 10 στρεμμάτων ώστε η Οβρυά να γίνει ένα σύγχρονο αθλητικό κέντρο.\nΓια δυο χρόνια η συμφωνία με την Robe di kappa\nΕξάλλου, την Τετάρτη υπογράφηκε η σύμβαση της ΠΑΕ με την εταιρία ρουχισμού Robe di kappa. Έπεσαν οι υπογραφές και η ιταλική εταιρία θα ντύνει την Παναχαϊκή για τα επόμενα δυο χρόνια. Η Robe di kappa θα φτιάξει τρεις εντυπωσιακές στολές για τη νέα περίοδο ενώ σήμερα αναμένεται να σταλεί το πρώτο υλικό αφού θα έρθουν ρούχα προπόνησης για το τεχνικό επιτελείο και το ποδοσφαιρικό τμήμα ενόψει της πρεμιέρας της προετοιμασίας.\nSuper League 1: Άλλα δύο κρούσματα κορωνοϊού στον Απόλλωνα Σμύρνης\n10 Σεπ, 2020 - 16:27\nΠάτρα: Οι Αετοί έφεραν την ελπίδα! Αγώνες kiteboarding από τον «Ιάσων»\n8 Σεπ, 2020 - 10:10\n18 Σεπ, 2020 - 17:03


Δηνάρια Μπαχρέιν σε Σελίνια Σομαλίας - γράφημα 30 ημερών - Συναλλαγματικές Ισοτιμίες\nΠαρακάτω βλέπετε σε γράφημα τις ιστορικές συναλλαγματικές ισοτιμίες ανάμεσα στο νόμισμα Σελίνι Σομαλίας (SOS) και το νόμισμα Δηνάριο Μπαχρέιν (BHD) στο διάστημα μεταξύ 15/3/2021 και 14/4/2021\nΔείτε 30 μέρες από το ιστορικό συναλλαγματικών ισοτιμιών για το νόμισμα Σελίνι Σομαλίας έναντι στο νόμισμα Δηνάριο Μπαχρέιν.\nΔείτε 90 μέρες από το ιστορικό συναλλαγματικών ισοτιμιών για το νόμισμα Σελίνι Σομαλίας έναντι στο νόμισμα Δηνάριο Μπαχρέιν.\nΔείτε 180 μέρες από το ιστορικό συναλλαγματικών ισοτιμιών για το νόμισμα Σελίνι Σομαλίας έναντι στο νόμισμα Δηνάριο Μπαχρέιν.\nΔείτε το μέσο μηνιαίο ιστορικό συναλλαγματικής ισοτιμίας για το Σελίνι Σομαλίας έναντι στο Δηνάριο Μπαχρέιν.\nΤο γράφημα τώρα εμφανίζει τις ιστορικές συναλλαγματικές ισοτιμίες για το νόμισμα Σελίνι Σομαλίας για κάθε 1 Δηνάριο Μπαχρέιν. Αντιστρέψτε το γράφημα για να δείτε το νόμισμα Δηνάριο Μπαχρέιν για κάθε 1 Σελίνι Σομαλίας.\nΔείτε τις ιστορικές συναλλαγματικές ισοτιμίες για το νόμισμα Σελίνι Σομαλίας έναντι στο νόμισμα Δηνάριο Μπαχρέιν σε μορφή πίνακα.\nελάχιστο = 1.523,13 (17 Μαρτίου) μέσος όρος = 1.533,05 μέγιστο = 1.539,88 (16 Μαρτίου)\nΤο παραπάνω γράφημα παρουσιάζει τις ιστορικές συναλλαγματικές ισοτιμίες ανάμεσα στο νόμισμα Σελίνι Σομαλίας και το Δηνάριο Μπαχρέιν. Αν θέλετε σε γράφημα τις ιστορικές συναλλαγματικές ισοτιμίες ανάμεσα στο νόμισμα Δηνάριο Μπαχρέιν και ένα άλλο νόμισμα, παρακαλώ επιλέξτε το νόμισμα από την παρακάτω λίστα:


ΑΓΓΛΟΦΩΝΗ ΟΔΟΝΤΙΑΤΡΙΚΗ ΣΤΗ ΣΙΕΝΑ - EUROSTUDIES\nSIENA DENTISTRY SCHOOL\nΗ Σιένα είναι μια μικρή κωμόπολη της κεντρικής Ιταλίας 55.000 κατοίκων. Διατηρεί άριστα τον μεσαιωνικό της χαρακτήρα και προσφέρει άριστες συνθήκες διαβίωσης τόσο στους φοιτητές όσο και στους χιλιάδες ετησίως επισκέπτες της.\nΤο πανεπιστήμιο της Σιένα ιδρύθηκε το 1240 και αποτελεί ένα από τα παλαιότερα πανεπιστήμια της Ιταλίας.\nΠάντα καινοτόμο και έχοντας διεθνείς συνεργασίες πρωτοπορεί για μία ακόμη φορά έχοντας ιδρύσει την μοναδική αγγλόφωνη οδοντιατρική σχολή στην Ιταλία.\nΗ διάρκεια φοίτησης στην αγγλόφωνη οδοντιατρική σχολή της Σιένα είναι 6 χρόνια και η φοίτηση γίνεται στην αγγλική γλώσσα για όλα τα έτη σπουδών.\nΗ αγγλόφωνη οδοντιατρική της Σιένα διαθέτει συνολικά 28 θέσεις για φοιτητές από την Ευρωπαϊκή ένωση και 12 για εξωκοινοτικούς φοιτητές και είναι μια από τις καλύτερες επιλογές στην Ευρώπη.\nΗ εισαγωγή στην αγγλόφωνη Οδοντιατρική σχολή στη Σιένα , γίνεται μέσω του ΙΜΑΤ τεστ -International Medical Admissions Test, ένα τεστ πολλαπλής επιλογής 60 ερωτήσεων σε βιολογία, χημεία, μαθηματικά, φυσική, γενικές γνώσεις και τεστ λογικής. Οι εξετάσεις ΙΜΑΤ διεξάγονται κάθε χρόνο σε αρκετά εξεταστικά κέντρα σε όλο τον κόσμο μεταξύ των οποίων τα εξεταστικά κέντρα της Αθήνας και της Λευκωσίας.\nΤα δίδακτρα του πανεπιστημίου της Σιένα διαμορφώνονται με βάση το ετήσιο οικογενειακό εισόδημα του φοιτητή και με βάση τα περιουσιακά του στοιχεία.\nΜια πόλη με τεράστια ιστορία, ένα εξαιρετικό πανεπιστήμιο και μια αγγλόφωνη οδοντιατρική σχολή που παρά το ότι είναι η μοναδική στην Ιταλία, αποτελεί μια άριστη επιλογή φοίτησης.


Αποχαιρετισμός στη θρησκευτική πίστη (40) | Atheia.gr\nΑρθρογράφος: Παρασκευή Ό., 43 χρονών, από την Αθήνα.\nΕίμαι άθεη και το λέω ξεκάθαρα. Είμαι άθεη! Δεν πιστεύω σε θεούς ή σε άλλα υπερφυσικά, μεταφυσικά και άλλα παρόμοια κουραφέξαλα όπως αστρολογία, ομοιοπαθητική και παρόμοιες βλακείες. Έρχονται συχνά μηνύματα που μου θέτουν ερωτήσεις σχετικά με την αθεΐα. Με αυτό το κείμενο θέλω να απαντήσω στην πρώτη και ίσως σημαντικότερη ερώτηση: Γιατί είσαι άθεη;\nΒαφτίστηκα χριστιανή ορθόδοξη, που στην Ελλάδα όπως όλοι ξέρουμε είναι η επικρατούσα θρησκεία. Η χριστιανική ορθοδοξία είναι λίγο διαφορετική σε πρακτικές από άλλες χριστιανικές θρησκείες. Κατ' αρχάς ο τρόπος που ψέλνονται οι ύμνοι είναι τόσο απαίσιος που πραγματικά μόνο πονοκέφαλο μου φέρνουν. Είναι βασισμένοι στη λεγόμενη Βυζαντινή Μουσική, αλλά όταν ήμουν παιδί μόνο σαν φασαρία τους αντιλαμβανόμουν. Ακόμα και τώρα δεν τους αντέχω, μου προκαλούν σκέτο πονοκέφαλο.\nΑς μην ξεχνάμε επίσης πόσο βαρετό είναι να κάθεσαι στην εκκλησία! Να κάθεσαι χωρίς να μπορείς να κουνηθείς, και εκεί να ακούς αυτό τον απαίσιο θόρυβο που θέλουν να ονομάζουν ύμνους. Να ακούς αποσπάσματα από την Αγία Γραφή που δεν καταλαβαίνεις επειδή είναι γραμμένα σε αρχαία ελληνική γλώσσα, την οποία το μεγαλύτερο ποσοστό των Ελλήνων δεν καταλαβαίνει. Για όποιον πάντως θέλει μία μετάφραση της Αγίας Γραφής στα Ελληνικά, υπάρχει από την Ελληνική Βιβλική Εταιρεία. Όχι δηλαδή ότι αυτό το κείμενο διαβάζεται σε οποιαδήποτε γλώσσα! Έχω προσπαθήσει 3-4 φορές να το διαβάσω, και είτε μού’ ρχεται να γελάσω με την ηλιθιότητα ή να κλάψω επειδή ακόμα υπάρχουν άνθρωποι που πιστεύουν ότι αυτές οι ηλίθιες ιστορίες είναι ιστορική πραγματικότητα!\nΗ γιαγιά μου με τραβολογούσε επίσης στους Χαιρετισμούς, πριν το Πάσχα. Αλλά οι Χαιρετισμοί είναι Παρασκευή, και τότε τις Παρασκευές το απόγευμα, την ίδια ώρα, παιζόταν στην τηλεόραση το «Διάστημα 1999». Αυτή η σειρά ήταν και είναι μία από τις αγαπημένες μου. Τότε δυστυχώς δεν υπήρχαν βίντεο να το γράψεις και να το δεις μετά, όποτε έχεις καιρό. Ήταν λίγο πριν από την εμφάνιση των πρώτων συσκευών βίντεο. Εγώ επέμενα να δω το «Διάστημα 1999», αλλά η γιαγιά μου με κουβάλησε με το ζόρι στους Χαιρετισμούς.\nΦυσικά η γκρίνια μου δεν είχε τέλος. Μπορεί η εκκλησία να κέρδισε εκείνη τη μάχη, αλλά εγώ κέρδισα τον πόλεμο. Δεν με ξανακουβάλησε κανείς στην εκκλησία από τότε. Το επεισόδιο της σειράς το είδα πολλά χρόνια μετά όταν βγήκε στο εμπόριο, και τώρα τα έχω αγοράσει όλα σε DVD.\nΥπήρχε από πάντα η σχέση μου και η αγάπη μου για την επιστήμη. Είναι μία από τις μεγάλες αγάπες μου και δεν έχω ποτέ σταματήσει να διαβάζω κάτι, ιδιαίτερα ό,τι αφορά την αστρονομία και τη φυσική. Οι βασικές μου επιρροές είναι Isaac Asimov, και όχι μόνο για την επιστημονική φαντασία που έγραψε, αλλά ιδιαίτερα για τα βιβλία εκλαϊκευμένης επιστήμης που διάβασα μικρή.\nΎστερα, ο Carl Sagan. Τι να πει κανείς για έναν επιστήμονα που έγραψε πάνω από 600 επιστημονικά άρθρα, και που η εκπομπή του, Cosmos, ακόμα και σήμερα, πάνω από 20 χρόνια μετά, θεωρείται ένα από τα καλύτερα ντοκιμαντέρ που γυρίστηκαν ποτέ. Διάβαζα Asimov, και ήθελα να ασχοληθώ με την τεχνολογία, τους υπολογιστές, κ.λπ. Έβλεπα Cosmos και ήθελα να ασχοληθώ με την αστρονομία.\nΦυσικά υπέστην και το Κατηχητικό· πάλι ιδέα της γιαγιάς μου να με αφήνει στο Κατηχητικό μετά την εκκλησία. Δεν μου άρεσε να πηγαίνω στην εκκλησία, φανταστείτε στο Κατηχητικό! Ποτέ δεν πήρα μία συγκεκριμένη απάντηση στο Κατηχητικό, όλο αγάπες του θεού, όλα όμορφα και καλά και τα άλλα σχετικά. Βέβαια, και οι «δασκάλες» του Κατηχητικού με συμπαθούσαν ιδιαίτερα, επειδή έκανα τις δύσκολες ερωτήσεις. Οπότε κάποια στιγμή, προς μεγάλη μου χαρά, αποφασίστηκε ότι το Κατηχητικό δεν μου ταίριαζε (αυτό συνέβη πριν από το επεισόδιο με τους Χαιρετισμούς).\nΈνα από τα σημαντικά ζητήματα ήταν και το ζήτημα της ανισότητας των φύλων που προέρχεται από τη θρησκεία. Ιδιαίτερα όπως μεγάλωνα και έμπαινα στην εφηβεία, δεν κατάλαβα ποτέ γιατί με θεωρούσε η θρησκεία κατώτερη, μόνο και μόνο επειδή είμαι θηλυκού γένους. Ένα από τα πράγματα που με είχαν νευριάσει περισσότερο ήταν όταν μου είπανε ότι ο σκοπός στη ζωή μου ήταν να βρω έναν άντρα και να κάνω παιδιά! Κι αυτό μόνο και μόνο επειδή τα γεννητικά μου όργανα βρίσκονται μέσα στο σώμα μου και όχι έξω... Γνώριζα για το σεξ, οι γονείς μου μού εξήγησαν για το σεξ όταν μπήκα στην εφηβεία και άρχισα να έχω περίοδο.\nΈχω μυαλό, έχω λογική, έχω κριτική σκέψη. Και αυτά ήταν τα εφόδια τα οποία με βοήθησαν να απορρίψω εντελώς τις θρησκείες, ιδιαίτερα από την εφηβεία, όταν άρχισα να σκέφτομαι περισσότερα πράγματα, να μπορώ να χρησιμοποιώ τη λογική μου και την κριτική σκέψη. Από τότε πηγαίνω στην εκκλησία για γάμους, βαφτίσια, κηδείες κ.λπ., ίσως και στον Επιτάφιο μερικές φορές, περισσότερο τότε από παράδοση παρά επειδή τα πίστευα όλα αυτά. Φέτος, για Πάσχα έφυγα, πήγα στο Global Atheist Convention 2012 στη Μελβούρνη, το οποίο ήταν το Σαββατοκύριακο του Πάσχα, 13 έως 15 Απριλίου. Βέβαια πήγα στη Μελβούρνη λίγες μέρες νωρίτερα για να κάνω και λίγο τουρισμό.\nΜία άλλη μεγάλη επιρροή που είχα σ’ αυτό τον τομέα, που δεν κατάλαβα μέχρι πριν λίγο καιρό πόσο σημαντική ήταν, αφορούσε την καθηγήτρια φυσικών επιστημών, την κυρία Casotti. Οι περισσότεροι δεν την συμπαθούσαν, επειδή ήταν αυστηρή, αλλά ήταν πάντα δίκαιη, τουλάχιστον κατά τη γνώμη μου. Μας έμαθε πραγματική επιστήμη, συμπεριλαμβανομένης και της εξελικτικής θεωρίας. Ακόμα θυμάμαι το μάθημα γύρω από τη Lucy, τον Australopithecus Afarensis, έναν σκελετό που βρέθηκε στην Αφρική το 1974.\nΠριν από λίγα χρόνια, όταν πρωτοέγραψα αυτό το κείμενο στα αγγλικά, ήταν που θυμήθηκα ότι η κυρία Casotti μάς είχε πει ότι ήταν άθεη. Και αυτό στο δεύτερο μισό της δεκαετίας του 1980. Αυτό το είχε πει σε κάποια στιγμή εκτός διδασκαλίας, καθώς μιλούσαμε μαζί της 3-4 παιδιά. Κανένας δεν αντέδρασε ούτε αρνητικά ούτε θετικά, ήταν ένα σχόλιο που πέρασε απαρατήρητο τότε.\nΠώς όμως συνειδητοποίησα ότι ήμουν άθεη; Σε μία περίοδο 4 ετών έχασα 4 ανθρώπους που αγαπούσα πολύ. Τον παππού μου από Altzheimer, τη γιαγιά μου από φυσικά αίτια, τον πατέρα μου από καρκίνο και, αυτό που με πλήγωσε περισσότερο, την τότε 26 χρονών μικρή αδερφή μου (2007) από τροχαίο.\nΤότε ήμουν θυμωμένη. Με τα πάντα και τους πάντες. Θεώρησα ότι ήταν κάποιο κοσμικό αστείο εις βάρος μου. Πάνω στον θυμό μου, τότε είπα ότι δεν πιστεύω σε θεούς ή κοσμικές δυνάμεις ή ονομάστε το όπως θέλετε. Μπορεί να ήταν πάνω στον θυμό μου, αλλά ήταν αλήθεια. Απλά χρειαζόταν να ξεπεράσω τον θυμό και όλον αυτό τον πόνο, πριν μπορέσω να συνειδητοποιήσω πραγματικά τι πίστευα.\nΑυτό ήταν μία αργή διαδικασία. Με βοήθησαν η οικογένειά μου και οι φίλοι μου σε αυτό. Όλη η οικογένειά μου ήταν πληγωμένη από αυτούς τους αλλεπάλληλους θανάτους, αλλά το ξεπεράσαμε μαζί. Και παρότι ο καθένας μας κρύφτηκε λιγάκι μέσα του, με τον τρόπο του βοήθησε τους υπόλοιπους. Ο πόνος μαλακώνει με τα χρόνια αλλά δεν φεύγει ποτέ. Πάντα υπάρχει μία μεγάλη τρύπα που δεν γεμίζει και δεν πρόκειται να γεμίσει όταν χάνεις ένα αγαπημένο πρόσωπο.\nGlobal Atheist Convention 2012 στη Μελβούρνη\nΤον Ιανουάριο του 2008 παρέλαβα ένα βιβλίο από το Amazon, το «The God Delusion» (Η περί θεού αυταπάτη) του Richard Dawkins. Είχα ακούσει για τον καθηγητή Dawkins ως βιολόγο, και ήμουν περίεργη για αυτό το βιβλίο.\nΤο βιβλίο δεν μου είπε κάτι καινούργιο. Είχα πολλές φορές χρησιμοποιήσει τα περισσότερα επιχειρήματα σε συζητήσεις με πιστούς, όπως η γιαγιά μου, και άλλους γνωστούς και φίλους. Εκείνο όμως που έκανε ήταν να με βάλει σε σκέψεις, να βάλει τις σκέψεις μου σε μία λογική, και να με κάνει να καταλάβω ότι, όλον αυτό τον καιρό, από τότε που ήμουν έφηβη, ήμουν στην πραγματικότητα άθεη! Μέχρι εκείνη τη στιγμή είχα προσκολληθεί σε μία ιδέα κοσμικής δύναμης ή θεού ή πείτε το όπως θέλετε, που είχε νόημα μόνο για μένα και κανέναν άλλο. Κατάλαβα επίσης ότι χρειαζόταν να αποβάλλω και τα τελευταία παράλογα ταμπού που είχαν απομείνει.\nΈτσι, δεν ξανανήστεψα τη μεγάλη εβδομάδα: δεν έτρωγα κρέας, όχι γιατί το ήθελα, αλλά λόγω μιας παράλογης παράδοσης. Και φυσικά χωρίς κρέας προσωπικά πεινούσα πολύ, και έτρωγα ό,τι βλακείες μπορούσα να βρω, πατατάκια, σοκολάτες και παρόμοια για να μπορέσω να αντεπεξέρθω στις ανάγκες του οργανισμού μου. Από τότε που σταμάτησα να το κάνω, είμαι πολύ καλύτερα και περισσότερο ευχαριστημένη με τον εαυτό μου.\nΎστερα ήρθε η ώρα της υποτιθέμενης βλασφημίας. Μα είχα βλασφημήσει πολλές φορές, όταν είχα επικρίνει τη θρησκεία για τον παραλογισμό των ιστοριών της Αγίας Γραφής, για τον μισογυνισμό και όλα τα υπόλοιπα. Απλά υπήρχαν κάποια πράγματα που δεν έλεγα ή έκανα. Αλλά μας τέλειωσε και αυτό. Τα πρόσωπα της Αγίας Γραφής δεν είναι τίποτε άλλο από πρωταγωνιστές σε ένα βιβλίο, και μπορείς να τους επικρίνεις, να τους σατιρίσεις και κοροϊδέψεις όσο θέλεις. Sweet Fucking Zombie Jesus!!!!


Εμφάνιση μηνυμάτων - zanxion72\nΠροφίλ του zanxion72 »\nΜηνύματα - zanxion72\nΜετατροπές, βλάβες, συντήρηση, κατασκευές / Απ: Ibanez οι βίδες του bridge εξέχουν\n« στις: 13/12/18, 14:52 »\nΠαράθεση από: modfori στις 13/12/18, 14:20\nΠαράθεση από: zanxion72 στις 12/12/18, 09:16\nΑν χαλαρώσω τα πάντα και βγάλω τις χορδές για να ρίξω κι ένα γυάλισμα στα τάστα, θα πρέπει να ρυθμίσω ξανά το truss;\n(σας πρήζω αλλά συμπαθάτε με!)\nεγώ θα σου 'λεγα να το αφήσεις είτε για όταν είναι να αλλάξεις χορδές είτε για όταν είναι να την ξαναπάς για σετ-απ.\nτο "χαλάρωσε τελείως και ξανασφίξε" τις ταλαιπωρεί .\nΑυτό σκέφτηκα. Στο επόμενο σεταπ θα ζητήσω να μου φροντίσει και τις βίδες. Μέχρι να μάθω να τα μαστορεύω μόνος (προς το παρόν ακόμα μαθαίνω να παίζω), καλύτερα να το φροντίσει κάποιος που ξέρει.\n« στις: 12/12/18, 09:16 »\n« στις: 11/12/18, 19:28 »\nΠαράθεση από: panixgr στις 11/12/18, 19:02\nΠαράθεση από: zanxion72 στις 11/12/18, 16:31\nΟ.κ. Δείχνει ευκολο. Έχω και μικρόμετρο. Χρειάζεται μετά να βάλω τίποτα για να μην ξεβιδώνουν μόνες τους όπως αναφέρθηκε παραπάνω;\nκατσε, δεν είπες οτι ξεβιδώνουν, οπότε μην βάλεις τπτ. Αν πάλι ξεβιδώνουν τότε locktite, όπως είπε ο Βέγγος. Το "κουρδισμένη" που σου είπε ο Uriah ειναι ακριβως για αυτό για να σταθεροποιηθούν (νομίζω).\nΕντωμεταξύ, να μπεις στην διαδικασία με τα μικρόμετρα ΜΟΝΟ αν βεβαιωθείς οτι το setup σου (για radius) είναι τέλειο. Διαφορετικά ξέχνα τις μετρήσεις και κάντο απο την αρχή.\nΝαι, βέβαια. Οι βίδες δεν ξεβιδώνουν, απλά μήπως είναι απαραίτητο.\nΑυτό κατάλαβα κι εγώ, νομίζω πως είναι τέλεια σεταρισμένη. Ακούγεται και παίζεται μια χαρά χωρίς μπαζ και το action είναι αυτό που θέλω ή μάλλον αυτό που συνήθισα.\n« στις: 11/12/18, 16:31 »\nΠαράθεση από: Uriah στις 11/12/18, 15:39\nΠαράθεση από: zanxion72 στις 11/12/18, 11:55\nGot it! Αν κάνω τις χορδές μια-μια δεν θα χρειαστώ πάλι σετάρισμα, σωστά;\nΘα παρεις εναν χαρακα και θα μετρησεις το υψος και στις 2 πλευρες απο καθε βαγονακι. Θα γραψεις σε ενα χαρτι με τη σειρα τις μετρησεις σε χιλιοστα. Θα αφαιρεσεις και θα αντικαταστασεις μια βιδα καθε φορα και οχι και τις 2 ταυτοχρονα. Πριν βγαλεις την επομενη βιδα να φερεις το βαγονακι στο αρχικο υψος. Ολα αυτα με την κιθαρα κουρδισμενη.\n« στις: 11/12/18, 13:52 »\nΠαράθεση από: vegos στις 11/12/18, 13:38\nΜαύρες τέτοιες αλενόβιδες είχα πάρει από τον Ρέππα, πίσω από την Ερμού/Αθηνάς, δε θυμάμαι την οδό.\nΘες αλενόβιδες χωρίς κεφάλι. Έχει στάνταρντ.\nΧίλια ευχαριστώ! Θα πάρω μερικές από διάφορα ύψη (2-3) κοντύτερα από αυτές που έχει.\nΠαράθεση από: panixgr στις 11/12/18, 12:30\nστο action θα χρειαστείς σετάρισμα ούτως ή άλλως, ίσως εννοείς οτι αν τις αλλάξεις σε μια χορδή κάθε φορά θα φτιάχνεις το action με το μάτι? Δεν θα είναι ακριβείας το setup, οπότε τι μπορείς να κάνεις : παίρνεις filler gauge, και κοιτάς το action σε κάθε χορδή στο π.χ. 21ο τάστο να είναι σταθερό και στο επιθυμητό ύψος. Μετά σηκώνεις ελαφρώς την πάνω την χοντρή Μι, ή/και την Λα αν και αυτό δεν είναι απαραίτητο πάντα.\nΕννοούσα το καμπύλωμα του μπράτσου. Θα πρέπει να το ρυθμίσω ξανά;\n« στις: 11/12/18, 11:55 »\n« στις: 11/12/18, 08:57 »\nΑχά! Και πως τα ζητάνε αυτά τα βιδάκια;\n(αγράμματος, μπιτ για μπιτ!)\n« στις: 10/12/18, 19:03 »\nΒασικά δεν "παίζουν". Είναι μεν σφιχτές, αλλά δείτε πόσο εξέχουν μερικές:\nΕπίσης, γιατί σε μερικά η μια βίδα μόνο εξέχει, ενώ σε άλλα και οι δυο;\nΜετατροπές, βλάβες, συντήρηση, κατασκευές / Ibanez οι βίδες του bridge εξέχουν\n« στις: 10/12/18, 16:33 »\nΜια απορρία! Μετά από το setup, παρέλαβα τη κιθάρα μου με με την μια από τις δυο βίδες της κάθε χορδής στον καβαλάρη να εξέχει κάμποσο. Έτσι έπρεπε να είναι; Γιατί έχουν δυο βίδες δεξιά-αριστερά και όχι μια και γιατί η μια εξέχει;\nΆνθρωπος και ζωή / Απ: Λογικό ή παράλογο?\n« στις: 15/10/18, 14:47 »\nΠαράθεση από: EVGemini77 στις 15/10/18, 14:26\nΠαράθεση από: zanxion72 στις 15/10/18, 14:16\nΦυσικά θα πάρω και μπάσο ντραμς !\nΈνα-ένα! Μόλις μάθω και μπάσο, ... Αν και θα υπάρχει πρόβλημα χώρου. Μικρομεσαίος, μικροαστός, μικρό.... είμαι\n« στις: 15/10/18, 14:16 »\nΕίναι μερικές φορές φάσεις τρελοκομείου. Πριν έμενα σε διαμέρισμα του δευτέρου και γινόταν της κακομοίρας. Παιδιά από πάνω και να κάνουν φασαρία σαν να γκρεμίζουν το σπίτι, γέροι δίπλα που λόγο κουφαμάρας έβαζαν τη τηλεόραση τέρμα από τις 5 το πρωϊ (το έλυσα αυτό με ένα CB...). Τώρα μένω στον τελευταίο και τρελαίνω γυναίκα και από κάτω με τη κιθάρα (ξέρετε τι πλάκα έχει μ' έναν που τώρα μαθαίνει). Φυσικά θα πάρω και μπάσο!\nΓύρισε ο τροχός και...\n(το χειμώνα πάντως έχει ψωφόκρυο κει πάνω)\nΜετατροπές, βλάβες, συντήρηση, κατασκευές / Απ: Εγκοπή σε ένα από τα τάστα. Είναι δυνατή η αλλαγή εν\n« στις: 10/10/18, 15:34 »\nΝαι, με αυτόν μίλησα. Αλλά και ο μεγάλος ήταν εκεί. Ποτέ δεν είχα πρόβλημα μαζί τους και πάντα με βοηθούσαν σε ότι πρόβλημα και να είχα.\n(κι ένα ευχαριστώ για την υπομονή που δείχνουν απέναντι σ' έναν αδαή όπως εγώ!)\n« στις: 10/10/18, 13:57 »\nΤην κιθάρα την αγόρασα από του Τρίμμη. Τους εκτιμώ ιδιαίτερα για την υποστήριξη που μου παρείχαν με τη δική μου κιθάρα και του γιου μου.\n(χωρίς παρεξήγηση, δεν προσπαθώ να διαφημίσω τίποτα)\n« στις: 10/10/18, 11:15 »\nΧθες πήρα τη κιθάρα. Από το μαγαζί μου είπαν πως μπορεί να είχε γίνει η εγκοπή από χτύπημα πάνω στη χορδή και αυτή να δημιούργησε την εγκοπή πάνω στο τάστο. Διορθώθηκε το πρόβλημα, έγινε leveling (το λέω σωστά;) και η κιθάρα τώρα παίζει καλύτερα από ποτέ. Το μαγαζί δεν μου χρέωσε την επισκευή, ήταν μέσα στην εγγύηση της κιθάρας! Φοβερή υποστήριξη. Και με τη κιθάρα του γιού μου που την είχα αγοράσει από το ίδιο μαγαζί μας είχαν βοηθήσει και με το παραπάνω. Και τη καινούργια του κιθάρα θα την αγοράσω από εκεί!\nΚαταστήματα, αγορά / Απ: Αγορές κιθάρας από Αμερική - Εκτελωνισμός\n« στις: 04/10/18, 09:44 »\nΈτσι είναι, αλλά πλέον όλα ελέγχονται και σε περίπτωση που κριθεί παρατυπία κοστολογούνται ανάλογα με το πως θα κρίνουν οι τελωνειακοί.\n« στις: 03/10/18, 21:12 »\nΤώρα, με τα μηχανογραφημένα τελωνεία, δε γλιτώνει τίποτα. Αν είναι κάτι που υπάρχει στην αντίστοιχη ελληνική αγορά θα στο κοστολογήσουν και θα στο φορολογήσουν αντίστοιχα. Αν δεν υπάρχει, θα στο αντιστοιχίσουν κατά το δοκούν και ότι κάτσει. Είναι ρίσκο.\n« στις: 02/10/18, 22:20 »\nΘα με πάρουν τηλέφωνο σε μια-δυο μέρες για να μου πουν. Συμβαίνει μου είπαν αλλά είναι κάτι που φτιάχνεται. Θα σεταριστεί κι όλας. Είναι κάτι που δεν το είχα κάνει ποτέ.\n« στις: 02/10/18, 19:42 »\nΤελικά έκανα την έξυπνη κίνηση! Την πήγα στο μαγαζί. Νομίζω πως κάποιος που μόλις έπιασε στα χέρια του κιθάρα, μόνο για μαστορέματα πάνω της δεν είναι.\nΑν ήταν μια δεύτερη χαμηλού κόστους θα το δοκίμαζα, αλλά αυτή αν πάθαινε καμιά χοντράδα από τα χέρια μου θα πέθαινα απ' τον καημό.\n« στις: 01/10/18, 19:12 »\nΤο φοβάμαι μήπως καταστρέψω το ξύλο.\n« στις: 01/10/18, 14:39 »\nΝα και μια φωτογραφία.\nΗ εγκοπή είναι ανάμεσα στις B και e.\n« στις: 01/10/18, 14:02 »\nΑκριβώς. Προσπαθώ να κάνω bend στο 4o και σπρώχνοντάς τη "σκαλώνει" στην εγκοπή του 3ου.\n« στις: 01/10/18, 13:48 »\nΝομίζω πως υπήρχε. Την πρόσεξα τώρα γιατί τα μαθήματα με έφεραν σ' εκείνη τη περιοχή της ταστιέρας στη κιθάρα.\n« στις: 01/10/18, 11:54 »\nΜακάρι! Θα τη πάω αύριο το απόγευμα. Μου είπε πως συνήθως αλλάζονται 3 με 5 μαζί, αλλά πρέπει πρώτα να τη δει για να μου πει.\n« στις: 01/10/18, 10:05 »\nΔεν υπάρχει περίπτωση να το κάνω εγώ! Εγώ χρυσάφι πιάνω και ... γίνεται! θα πάει σε μαγαζί σίγουρα. Απλά σκέφτομαι αν μπορεί ν' αλλαχθεί μόνο ένα αντί για όλα και να πάει το μαλλί μια 150άρα.\n« στις: 01/10/18, 09:52 »\nΘα ρωτήσω τότε πριν την πάω. Το σετάρισμα θα ήθελα να γίνει γιατί από τότε που τη πήρα δεν τη πήγα πουθενά. Πρέπει να ήταν εκεί από τη μάνα του γιατί δεν τη χτύπησα τη κιθάρα ώστε να γίνει κάτι τέτοιο (ούτε είμαι τόσο δυνατός που να πιέσω τη χορδή τόσο ώστε να χαράξει το τάστο )


Format εντελώς ανανεωμένο, από τις βιτρίνες στο εσωτερικό. Φιλόξενο και απλό concept που ενισχύει την αληθινή ουσία του brand φτιαγμένη από πλεκτά και χρώμα. Την Παρασκευή 5 Οκτωβρίου, ανοίγει ξανά το κατάστημά μας στην καρδιά του Τορίνο, στη γωνία της Via Roma και της Piazza San Carlo.\nΣτο νέο κατάστημα, οι πελάτες μπορούν να εξερευνήσουν τις collection μας σε μια έκταση περίπου 580 τετραγωνικών μέτρων σε δύο ορόφους: στο ισόγειο το τμήμα αφιερωμένο στις γυναίκες, στον υπόγειο χώρο που προορίζεται για παιδιά και άνδρες.\nΟ εσωτερικός σχεδιασμός χαρακτηρίζεται από τη χρήση θερμών και κομψών υλικών, τα συμπληρώματα επίπλωσης συνδυάζουν βασικές δομές σε φυσικό σίδηρο και στοιχεία που συμβάλλουν στην ενίσχυση του προϊόντος, τον πραγματικό πρωταγωνιστή του καταστήματος. Οι λεπτομέρειες είναι διακοσμημένες από το χώρο: το δάπεδο είναι φτιαγμένο από βενετσιάνικο terrazzo, ενώ η σοφίτα αποτελείται από ένα μείγμα από γυαλιστερές επιφάνειες, συρματόπλεγμα και την τυπική δομή των φατνωμάτων.\nΟι νέες βιτρίνες, τρεις σε κάθε πλευρά, χαρακτηρίζονται από λευκό και ασηπτικό περιβάλλον με ένα light box στο πίσω τοίχωμα που ενισχύει και διαμορφώνει το χρώμα, το στοιχείο που περισσότερο από οποιοδήποτε άλλο αφηγείται το dna μας.


μη μαδάς τη μαργαρίτα: Η αποκέντρωση της παραγωγής\nΚάτι πολύ σημαντικό συνέβη κατά τη διάρκεια της τελευταίας απεργίας της ΓΕΝΟΠ-ΔΕΗ. Δεν είναι ότι, σχεδόν, πέρασε στο ντούκου. Και προγραμματισμένες διακοπές ρεύματος υπήρξαν και άνθρωποι ταλαιπωρήθηκαν. Η βασικότερη αλλαγή αυτής της απεργίας ήταν η μετάθεση χρονικώς της «ζώνης του φόβου». Ενώ παλιότερα τρέμαμε στην ιδέα ότι οι «διακοπτοκράτορες» συνδικαλιστές θα μας άφηναν να βράζουμε στο λιοπύρι μεσ’ το καταμεσήμερο, τώρα οι προειδοποιήσεις αφορούσαν μόνο τις βραδινές ώρες. Ο εχθρός των πολιτών, δηλαδή ο καλοκαιρινός ήλιος, έγινε σύμμαχός τους και υπονόμευσε την εξουσία των συνδικαλιστών. Μπορούσαν να κλείσουν τους διακόπτες των εργοστασίων, αλλά δεν μπορούσαν να αγγίξουν τις υπόλοιπες χιλιάδες μονάδες παραγωγής ρεύματος από τα φωτοβολταϊκά.\nΗ υπονόμευση της ισχύος των συνδικαλιστών δεν έχει να κάνει τόσο με την τεχνολογία καθαυτή, αλλά με την αποκέντρωση της παραγωγής σε χιλιάδες μονάδες, ασχέτως με τις αντιρρήσεις που μπορεί ευλόγως να έχει κάποιος για την κινητροδότηση αυτών των επενδύσεων. Αν, όπως συνηθίζει, το κράτος-πατερούλης είχε ακολουθήσει τη γνωστή πατερναλιστική του τακτική και είχε νομοθετήσει ότι απαγορεύεται η παραγωγή «ιδιωτικής ηλεκτρικής ενέργειας» και μόνο η ΔΕΗ μπορεί να παράγει αυτό το αγαθό και να το διαθέσει στο δίκτυο, τότε η εξουσία των «διακοπτοκρατόρων» –είτε αυτοί είναι συνδικαλιστές, είτε η κυβέρνηση– θα ήταν καθολική. Κυρίως: ένα τέτοιο συγκεντρωτικό σύστημα είναι ευάλωτο σε οποιαδήποτε εξωτερική παρέμβαση, είτε αυτή είναι των συνδικαλιστών, είτε ενός σαμποτάζ. Η κατάρρευση των κομμουνιστικών καθεστώτων το απέδειξε: Το σύστημα είχε γίνει τόσο συγκεντρωτικό που ένα φύσημα αέρα στην κορυφή πυροδότησε μια αλυσιδωτή αντίδραση, η οποία κατέληξε στην ολοκληρωτική κατάρρευση. Δεν υπήρχαν αποκεντρωμένες δομές ή θεσμοί για να σωθεί κάτι από την αλυσιδωτή αντίδραση.\nΗ εμπειρία του Διαδικτύου αποδεικνύει το ίδιο, αλλά από την αντίθετη πλευρά. Ουδείς σήμερα διανοείται τη λογοκρισία η οποία ήταν εύκολη την εποχή που υπήρχαν μετρημένοι πομποί πληροφορίας. Την 21η Απριλίου του 1967 οι συνταγματάρχες έπρεπε απλώς να στείλουν λίγες μονάδες στην ΕΡΤ και τα γραφεία πέντε εφημερίδων. Κατά τη διάρκεια της Αραβικής Ανοιξης οι δικτάτορες δεν ήξεραν ποιον απ’ όλους τους πομπούς να φιμώσουν. Βρισκόταν σε κάθε σπίτι των ακτιβιστών, υπό τη μορφή ενός απλού ηλεκτρονικού υπολογιστή, ή ακόμη και στα χέρια των πολιτών υπό τη μορφή του κινητού τηλεφώνου. Ακόμη και όταν στην Αίγυπτο το καθεστώς Μουμπάρακ έκανε την απονενοημένη προσπάθεια να «κατεβάσει το Διαδίκτυο» –οι διακόπτες του δικτύου ήταν το μόνο όπλο που απέμεινε στα χέρια του κράτους– οι ακτιβιστές βρήκαν δορυφορικά τηλέφωνα για να μεταφέρουν στον έξω κόσμο τα βίντεο της καταστολής. Και επειδή ουδείς μπορούσε να «καταρρίψει τους δορυφόρους που ήταν πάνω από την Αίγυπτο» (κάτι που είχε σκεφθεί για τα καθ’ ημάς ο αείμνηστος Δημήτρης Μαρούδας) η Αραβική Ανοιξη συνέχισε ακάθεκτη να καίει τα δικτατορικά (αλλά και ταυτοχρόνως) συγκεντρωτικά καθεστώτα.\nΟπως το Διαδίκτυο\nΗ εμπειρία του Διαδικτύου οδήγησε τον γνωστό οικονομολόγο και συγγραφέα κ. Τζέρεμι Ρίφκιν να οραματιστεί μια νέα αγορά ενέργειας. Στο βιβλίο του «Η Τρίτη Βιομηχανική επανάσταση» φαντάζεται αποκεντρωμένο το σύστημα παραγωγής, όπως περίπου είναι σήμερα το Διαδίκτυο. Η ιδέα του βασίζεται στην τεχνολογική-συνεργατική επανάσταση που γίνεται σήμερα στον κόσμο σε ό,τι αφορά την παραγωγή και διάχυση της γνώσης. «Οι ίδιες αρχές σχεδίασης και οι έξυπνες τεχνολογίες που έκαναν πραγματικότητα το Διαδίκτυο και τα απέραντα δίκτυα επικοινωνίας», είχε πει στην «Καθημερινή» (12.10.2008), «άρχισαν να χρησιμοποιούνται για να επαναδιευθετήσουν τα ενεργειακά δίκτυα της ανθρωπότητας, έτσι ώστε οι άνθρωποι να χρησιμοποιούν ανανεώσιμες πηγές ενέργειας και να τις ανταλλάσσουν, δημιουργώντας ένα αποκεντρωμένο σύστημα διανομής και χρήσης της ενέργειας». Ο πρώτος πυλώνας αυτής της τρίτης βιομηχανικής επανάστασης είναι η ανανεώσιμη ενέργεια: ηλιακή, αιολική, υδροηλεκτρική, γεωθερμική, τα κύματα των ωκεανών και βιομάζα.\nΟ δεύτερος πυλώνας θέλει κάθε κτίριο να έχει θετικό ισοδύναμο ενέργειας. «Ενώ η ανανεώσιμη ενέργεια βρίσκεται παντού και οι νέες τεχνολογίες μας επιτρέπουν να τη συλλέξουμε με φθηνό και αποδοτικό τρόπο, δεν έχουμε τις υποδομές. Εδώ εισέρχεται η οικοδομική βιομηχανία που θα δημιουργήσει τις αναγκαίες υποδομές. Σήμερα τα κτίρια καταναλώνουν 30% - 40% της παραγόμενης ενέργειας παγκοσμίως, δημιουργώντας αντίστοιχες εκπομπές ρύπων. Σε 25 χρόνια από σήμερα εκατομμύρια κτίρια (σπίτια, γραφεία, εμπορικά κέντρα, βιομηχανικά και τεχνολογικά πάρκα) μπορούν να σχεδιαστούν και να χτιστούν έτσι που να είναι "εργοστάσια ενέργειας"».\nΗδη, εξηγεί ο Ρίφκιν, μεγάλες επιχειρήσεις κινούνται σε αυτή την κατεύθυνση: η «Frito Lay» στις ΗΠΑ αναδιαρθρώνει το εργοστάσιο της για να κινείται με ανανεώσιμη ενέργεια και ανακυκλωμένο νερό, η μεγάλη γαλλική κατασκευαστική εταιρεία «Boygues» χτίζει συγκρότημα γραφείων που συλλέγει τόση ηλιακή ενέργεια ώστε όχι μόνο να ικανοποιεί τις ενεργειακές του ανάγκες, αλλά να δημιουργεί και πλεόνασμα.\nΑυτό το πλεόνασμα είναι η βάση για τον τρίτο και τον τέταρτο πυλώνα της τρίτης βιομηχανικής επανάστασης. Μπορεί να αποθηκευτεί με μορφή υδρογόνου κατά τόπους –«το υδρογόνο είναι παγκόσμιο μέσο αποθήκευσης, που μπορεί να συμπυκνώσει όλες τις προηγούμενες μορφές ανανεώσιμης ενέργειας»– ή μπορεί να ανταλλαγεί μέσω ενός έξυπνου ηλεκτρικού δικτύου. «Ο τέταρτος πυλώνας είναι η αναδιάρθρωση των δικτύων ηλεκτρικής ενέργειας (κάτι που ήδη πειραματικά γίνεται στην Ευρώπη), γεγονός που θα επιτρέπει στις επιχειρήσεις και τους ιδιοκτήτες σπιτιών να ανταλλάσσουν τα πλεονάσματα ενέργειας που παράγουν».\nΣτο κεφάλαιο «Κατανεμημένος Καπιταλισμός» γράφει: «Τα ενεργειακά καθεστώτα διαμορφώνουν τη φύση των πολιτισμών ― το πώς οργανώνονται, πώς κατανέμονται οι καρποί της εργασίας και του εμπορίου, πώς ασκείται η πολιτική εξουσία, πώς συνάπτονται οι κοινωνικές σχέσεις. Τον 21ο αιώνα, ο έλεγχος της παραγωγής και της κατανομής ενέργειας θα μετατοπιστεί από τις κολοσσιαίες συγκεντρωτικές εταιρείες ενέργειας που βασίζονται στα ορυκτά καύσιμα σε εκατομμύρια μικρούς παραγωγούς που θα παράγουν στις κατοικίες τους ενέργεια από ανανεώσιμες πηγές και θα πωλούν τα πλεονάσματα σε πληροφοριακά-ενεργειακά δίκτυα. Ο εκδημοκρατισμός της ενέργειας θα επηρεάσει καταλυτικά τον τρόπο οργάνωσης του συνόλου της ανθρώπινης ζωής. Εισερχόμαστε στην εποχή του κατανεμημένου καπιταλισμού... Η κατανεμημένη φύση των ανανεώσιμων απαιτεί συνεργατικούς και όχι ιεραρχικούς μηχανισμούς διοίκησης και ελέγχου. Αυτό το νέο οριζόντιο ενεργειακό καθεστώς θα καθιερώσει ένα οργανωτικό μοντέλο για τις αναρίθμητες οικονομικές δραστηριότητες που θα απορρέουν από αυτό. Η κατανεμημένη και συνεργατική βιομηχανική επανάσταση θα επιφέρει ευρύτερη διανομή του παραγόμενου πλούτου».\nΕίδαμε στην ιστορία ότι η εξέλιξη της τεχνολογίας υπονόμευσε όλες τις συγκεντρωτικές συσσωματώσεις που βρήκε στο διάβα της. Από την εποχή που η τυπογραφία απελευθέρωσε τη γνώση από τα μοναστήρια, μέχρι την εποχή του Διαδικτύου η τάση είναι προς όλο και μεγαλύτερη αποκέντρωση. Μπορεί να γίνει αυτό και στον τομέα της ενέργειας; Ναι, λέει ο κ. Ρίφκιν, αρκεί να το πάρουμε απόφαση και -όπως έγινε με το Διαδίκτυο- να επενδύσει το κράτος για υποδομές προς αυτή την κατεύθυνση.\nΤζέρεμι Ρίφκιν, «Η Τρίτη Βιομηχανική επανάσταση. Πώς η οριζόντια ισχύς μεταμορφώνει τους ενεργειακούς πόρους, την Οικονομία και τον κόσμο» (εκδ. Α. Α. Λιβάνη)\nΤζέρεμι Ρίφκιν, «Η οικονομία του υδρογόνου», Η δημιουργία του παγκόσμιου ενεργειακού ιστού και η ανακατανομή της εξουσίας στη Γη: Η επόμενη μεγάλη οικονομική επανάσταση (εκδ. Α. Α. Λιβάνη)\nΕτικέτες ΔΕΗ, Ηλεκτρική ενέργεια, Πάσχος Μανδραβέλης


Süddeutsche Zeitung: «Η γραβάτα του Τσίπρα στη ντουλάπα» - SynoraNews\nΣε σχόλιό της με τίτλο «Ένας λαός θυσία στον προεκλογικό αγώνα - "Όχι" Σόιμπλε για λόγους εσωτερικής πολιτικής» η Süddeutsche Zeitung παρατηρεί:\n«Για μια ακόμα φορά η μοίρα της Ελλάδας εξαρτάται από το Βερολίνο. Τίποτα δεν άλλαξε σε αυτή την τελευταία επταετία. Σήμερα, όμως, έχουμε να κάνουμε με ένα εκρηκτικό μείγμα ρεαλιστικών και προεκλογικών κινήτρων, τα οποία καθιστούν δύσκολη μια επίλυση της κρίσης. (..) Σε περίπτωση που ο Β. Σόιμπλε υποχωρούσε γρήγορα, οι Σοσιαλδημοκράτες θα ισχυρίζονταν ότι επιτέλους ο υπουργός Οικονομικών συνειδητοποίησε πως η Γερμανία δεν μπορεί να αποποιηθεί τις ευθύνες της έναντι των άλλων ευρωπαϊκών χωρών. (…) Και μετά είναι ο φόβος μπροστά στο κόμμα "Εναλλακτική για τη Γερμανία" (AfD), το οποία θα μπορούσε να μιλήσει για "μαλακή γραμμή" Σόιμπλε και να καλλιεργήσει προεκλογικά αρνητικό κλίμα κατά της Ελλάδας. Όλα αυτά επηρεάζουν το Βερολίνο».\nTo άρθρο όμως επιγράφεται και με τον τίτλο: «Η γραβάτα του Τσίπρα στη ντουλάπα». Η εφημερίδα του Μονάχου σημειώνει: «Στην Αθήνα ο Αλ. Τσίπρας αναγκάστηκε να εξηγήσει στους οπαδούς του, μια ακόμα νύχτα απογοήτευσης. Λίγες μέρες νωρίτερα εμφανίζονταν αισιόδοξος, χαρακτήριζε το κλίμα «too good to be true». Και τουλάχιστον εδώ είχε δίκιο».\nSüddeutsche Zeitung: «Η γραβάτα του Τσίπρα στη ντουλάπα» Reviewed by synoranews on Μαΐου 24, 2017 Rating: 5


Fanari Press – 9 απλά πράγματα που πρέπει να σου γίνουν καθημερινή συνήθεια ώστε να χάσεις κιλά\n9 απλά πράγματα που πρέπει να σου γίνουν καθημερινή συνήθεια ώστε να χάσεις κιλά\nΤι χρειάζεται για να χάσεις κιλά γρήγορα; Σίγουρα να το δεις από την αρχή με καλό μάτι, σαν μια προσπάθεια που κάνεις για να βελτιώσεις την εικόνα σου και όχι σαν ένα βασανιστήριο. Και η προσπάθεια αυτή ξεκινά από κάποιες απλές συνήθειες που κάνεις καθημερινά, που αν τις αλλάξεις -εννοείται χωρίς να καταπιεστείς- θα δεις πόσο πιο εύκολα και πιο γρήγορα θα έχεις το επιθυμητό αποτέλεσμα.\nΗ διαιτολόγος-διατροφολόγος Τσαμπίκα Κοντογιάννου μας δίνει έναν οδηγό με 9 απλά πράγματα που μπορούμε να κάνουμε μέσα στη μέρα και τα οποία ενισχύουν το μεταβολισμό για να κάνει περισσότερες καύσεις! Ξεκίνα λοιπόν να τα ακολουθείς και μέρα με τη μέρα θα δεις πως θα γίνουν ένα με την καθημερινότητα και τη ζωή σου…\n1. Ξεκίνα με καφέ\nΣύμφωνα με έρευνες του Αμερικανικού Κέντρου Ερευνών για τη Διατροφή και την Υγεία, ο πρωινός καφές φαίνεται να επιταχύνει το μεταβολισμό μας κατά 10%! Αυτό οφείλεται στην καφεΐνη, η οποία επιταχύνει το μεταβολισμό και τον διατηρεί υψηλό για τις επόμενες 3 ώρες μετά την κατανάλωσή της. Η καφεΐνη μεταβολίζεται με διαφορετική ταχύτητα στα δύο φύλα, παρουσιάζοντας μεγαλύτερη ταχύτητα στις γυναίκες (κατά 25 %) συγκριτικά με τους άνδρες. Επίσης, δράση της καφεΐνης στην οξείδωση των λιπαρών οξέων αποτελεί ένα σημαντικό λόγο που η ίδια χρησιμοποιείται σε πολλά σκευάσματα αδυνατίσματος. Πιθανότατα, η σχέση του καφέ με το αδυνάτισμα να οφείλεται στη συνεργιστική δράση της καφεΐνης με τα αντιοξειδωτικά (πολυφαινόλες), όπου διεγείρουν τη θερμογένεση, δηλαδή την παραγωγή ενέργειας από τον οργανισμό, αυξάνοντας έτσι και τις βιολογικές καύσεις.\nΕπιπλέον, η περιεκτικότητα του καφέ σε θερμίδες και λιπαρά είναι μηδενική! Αυτό το οποίο πρέπει να προσέχουμε είναι η προσθήκη ζάχαρης (1 κ.γλ.= 20 kcal περίπου), την κρέμα γάλακτος (1 κ.γλ.: 50 kcal & 5g λιπαρά), το γάλα (1 μερίδα: 30 kcal περίπου).\n2. Κατανάλωσε δημητριακά ολικής αλέσεως\nΗ παράλειψη του πρωινού είναι ένα μεγάλο λάθος ειδικά όταν προσπαθούμε να ενεργοποιήσουμε το μεταβολισμό μας. Ένα πλούσιο πρωινό τροφοδοτεί με ενέργεια το σώμα μας για να μπορεί να λειτουργεί αποτελεσματικά όλη την ημέρα. Είναι σημαντικό το πρωινό γεύμα να περιέχει 1 μερίδα δημητριακά ολικής, καθώς είναι πλούσια σε φυτικές ίνες και σύνθετους υδατάνθρακες, κρατώντας μας χορτάτους για μεγάλο διάστημα ενώ μας κάνει λιγότερο επιρρεπείς σε τσιμπολογήματα κατά τη διάρκεια της υπόλοιπης μέρας. Ακόμη και όσοι προσέχουν πολύ τη διατροφή τους και είναι μεγάλοι οπαδοί της πρωτεΐνης, τρώνε υδατάνθρακες το πρωί, όταν θέλουν να χάσουν βάρος!\nΜΕΣΑ ΣΤΗ ΜΕΡΑ\n1. Πίνε όσο περισσότερο νερό μπορείς\nΑν καταναλώνεις τη συνιστώμενη ποσότητα νερού ημερησίως, τότε βοηθάς την καύση λίπους του σώματός σου. Μια μελέτη από το Πανεπιστήμιο της Γιούτα, έδειξε ότι οι άνθρωποι που έπιναν καθημερινά 8-12 ποτήρια νερό έκαψαν περισσότερο λίπος από ό,τι εκείνοι που έπιναν μόνο τέσσερα. Αν δεν έχεις συνηθίσει να πίνεις σκέτο νερό, πρόσθεσε λίγες σταγόνες λεμόνι ή αγγούρι που προσφέρουν κάποια έξτρα γεύση και αντιοξειδωτικές ουσίες στο ποτήρι σου!\n2. Κάνε HIIT\nΕνώ σχεδόν όλες οι μορφές άσκησης συμβάλουν στην ενίσχυση του μεταβολισμού σου, εάν θέλεις γρηγορότερα αποτελέσματα, κάνε μια υψηλής έντασης προπόνηση (HIIT), με την οποία μπορείς να κάψεις σίγουρα 13,5 θερμίδες το λεπτό. Με ένα συνδυασμό από κινήσεις ενδυνάμωσης και αυξημένη καρδιακή συχνότητα καλύπτονται σχεδόν όλες οι ανάγκες του οργανισμού σου. Εάν δεν θέλεις να πας γυμναστήριο, μπορείς να δοκιμάσεις και στο σπίτι με αυτές τις ασκήσεις ή με βίντεο. 10 λεπτά κάθε μέρα αρκούν!\n1. Διάλεξε ένα μεσημεριανό υψηλό σε πρωτεΐνη\nΔεν είναι έκπληξη το γεγονός ότι μια διατροφή πλούσια σε πρωτεΐνη βελτιώνει το μεταβολισμό. Αυτό οφείλεται στο γεγονός ότι πρωτεϊνούχα τρόφιμα χρειάζονται περισσότερη δουλειά για να μεταβολιστούν, πράγμα το οποίο σημαίνει ότι καίγονται περισσότερες θερμίδες για την επεξεργασία τους. Ενίσχυσε το μεταβολισμό σου το μεσημέρι, με μια συνταγή υψηλή σε πρωτεΐνη, όπως κοτόπουλο με λάχανο σαλάτα, που προσφέρει 30 γραμμάρια πρωτεΐνης ανά μερίδα.\n2. Πήγαινε έναν περίπατο\nΤο να περπατήσεις μετά από το φαγητό, όχι μόνο σε βοηθάει να χωνέχεις αλλά επίσης ενισχύει την καύση λίπους. Μελέτες δείχνουν πως το να κάθεσαι μία ώρα ή και παραπάνω μετά το γεύμα, μειώνει τη διαδικασία καύσης λίπους κατά 90%. Οπότε σήκω από την καρέκλα σου (πριν ή μετά) το κυρίως σου και περπάτησε για να είσαι σίγουρη πως θα κρατήσεις ενεργό το μεταβολισμό σου!\n1. Προτίμησε το βραδινό σου πικάντικο\nΕάν σκεφτείς έξυπνα, ακόμα και τα μπαχαρικά στο πιάτο σου, ειδικά τα καυτερά, μπορούν να ενισχύσουν το μεταβολισμό σου. Είναι γνωστό πως το τσίλι, οι κόκκινες πιπεριές κ.τ.λ, λειτουργούν ως φυσικοί λιποδιαλύτες. Επομένως βάλε περισσότερα μπαχαρικά και καρυκεύματα στη μαγειρική σου, ακόμα κι αν δεν είσαι φαν του τσίλι, μπορείς να χρησιμοποιήσεις τζίντζερ, κανέλα ή κουρκουμά.\n2. Βρες λίγο χρόνο για να χαλαρώσεις\nΈνα μονίμως αγχωμένο μυαλό δεν βοηθάει τις ανάγκες του σώματος. Στην πραγματικότητα το stress μπορεί να «ρίξει» το μεταβολισμό. Σύμφωνα με έρευνα, όταν το σώμα λειτουργεί υπό πίεση, εκκρίνονται μεγάλες ποσότητες κορτιζόλης (γνωστή ως ορμόνη του stress), με αποτέλεσμα να επικρατεί ανισορροπία στο σώμα και στους φυσικούς ρυθμούς των ορμονών. Και ως συνέπεια αυτών, μειώνεται η ικανότητα του οργανισμού να καίει λίπος. Επομένως βρες λίγο χρόνο το απόγευμα, μετά τη δουλειά, για τον εαυτό σου! Χαλάρωσε, ξεκουράσου, κάνε λίγη Yoga ή διαλογισμό.\n3. Κοιμήσου καλά\nΞέρεις πως ένας καλός και ποιοτικός ύπνος όχι μόνο σε αναζωογονεί αλλά σε βοηθάει και να μην πάρεις κιλά. Φρόντισε λοιπόν να κοιμάσαι τουλάχιστον 7-8 ώρες κάθε βράδυ!\nΠροηγούμενο ΆρθροΗ Βίκυ Χατζηβασιλείου παίζει beach volley και αναστατώνει το Instagram - ΦΩΤΟ Επόμενο ΆρθροΤροφές στη μάχη κατά της κυτταρίτιδας


Εθνική άμυνα και ασφάλεια: επένδυση ευθύνης | BLOKO\nΑρχική / Απόστρατοι / άρθρα / Ελληνοτουρκικά / Ενοπλες Δυνάμεις / Εξοπλιστικά / Εθνική άμυνα και ασφάλεια: επένδυση ευθύνης\n4/08/2019 02:08:00 μ.μ. Απόστρατοι , άρθρα , Ελληνοτουρκικά , Ενοπλες Δυνάμεις , Εξοπλιστικά Edit\nΤο αγαθό της εθνικής άμυνας και της ασφάλειας είναι βασική προϋπόθεση για την ευημερία της χώρας, ωστόσο σπανίως μας απασχολεί ως κοινωνία. Θεωρείται βασικό κεκτημένο, χωρίς να\nαξιολογείται η ποιότητα αλλά και η επάρκειά του. Πάντοτε απασχολεί τις κοινωνίες αν οι επενδύσεις στον παράγοντα εθνική άμυνα και ασφάλεια και ειδικότερα η σχέση κόστους - οφέλους, είναι παραγωγικές και προσφέρουν το ανάλογο ανταποδοτικό όφελος. Λογικό και επιβεβλημένο είναι να απασχολεί και την ελληνική κοινωνία και ειδικά τη δεκαετή αυτή περίοδο της οικονομικής κρίσεως.


Το 'Social Network' είναι μία από τις καλύτερες ταινίες της περασμένης δεκαετίας. Εμείς το ξαναείδαμε δέκα χρόνια μετά την πρεμιέρα του και βρήκαμε κάτι πολύ διαφορετικό στην τελευταία του σκηνή.\nΌταν ο Aaron Sorkin έγραφε το τελικά οσκαρικό σενάριο του ‘The Social Network’ βασιζόμενος σε ένορκες καταθέσεις, ανώνυμες συνεντεύξεις και το βιβλίο του Ben Mezrich ‘The Accidental Billionaires’ – ένα κείμενο που βασίστηκε με τη σειρά του σε έρευνα πριν εμπλουτιστεί με σκηνές που δεν θα μπορούσε ποτέ να ξέρει ο συγγραφέας όπως το πώς ακριβώς, ακριβώς όμως, φασωνόταν ο Eduardo Saverin με μία Ασιάτισσα στην τουαλέτα της φοιτητικής του εστίας – αυτό που το είχε έλξει στο πρότζεκτ δεν ήταν προφανώς το ίδιο το Facebook. «Η εφεύρεση από μόνη της είναι ό,τι πιο μοντέρνο», είχε εξηγήσει σε συνέντευξή του με το Σωματείο Σεναριογράφων, «αλλά η ιστορία είναι όσο παλιά είναι η ίδια η αφήγηση – είναι για τη φιλία, την αφοσίωση, τη ζήλια, τις τάξεις, την εξουσία».\nΕκτός από το Όσκαρ Διασκευασμένου Σεναρίου, το ‘Social Network’ θα κέρδιζε άλλα δύο βραβεία από τα οκτώ συνολικά για τα οποία ήταν υποψήφιο – το φιλμ έχασε το Όσκαρ Καλύτερης Ταινίας από τον ‘Λόγο του Βασιλιά’ και ο David Fincher το Καλύτερης Σκηνοθεσίας από τον άνθρωπο που έφτιαξε το ‘Cats’ – και ο κόσμος θα μάθαινε τα εξής χρήσιμα όπως υπενθυμίζει το Rolling Stone.\nΌτι ο Fincher δεν θα χρειαζόταν πλέον σίριαλ κίλερ για να φτιάξει μια φανταστική ταινία, ότι η Rooney Mara είχε στόφα πρωταγωνίστριας και ότι ο Trent Reznor των Nine Inch Nails μπορούσε να κάνει δεύτερη καριέρα ως συνθέτης μουσικών σκορ. Το Rolling Stone προσθέτει και τη ξαφνική συνειδητοποίησή μας ότι ο Justin Timberlake μπορούσε να παίξει, αλλά προσωπικά την αρνούμαι. Ο Justin Timberlake υποδύθηκε έναν εγωκεντρικό douchebag, άρα ο Justin Timberlake δεν υποδύθηκε τίποτα. Αντ’ αυτού εγώ θα πω ότι συνειδητοποιήσαμε – εμείς και κάθε editor που ‘κόβει’ τρέιλερ για το Hollywood – ότι οι creepy χορωδιακές διασκευές θα ήταν πάρα πολύ ταιριαστές για όλα τα τρέιλερ της επόμενης δεκαετίας.\nΘα διαπιστώναμε επίσης για πολλοστή φορά ότι ο Sorkin είναι ο ιδανικός άνθρωπος για να βάζει πανέξυπνα, φρενήρη κατεβατά στα στόματα τσιτωμένων geeks που τα υπόλοιπα geeks θα θέλαμε να μπορούσαμε να πούμε, πάντοτε με μία μουσικότητα που λήγει αποστομωτικά.\nΤο νέο του “YOU CAN’T HANDLE THE TRUTH!11!” θα γινόταν το ηπιότερο, απαξιωτικό “If you guys were the creators of Facebook, you would have invented Facebook”.\nΌπως μας ενημέρωνε η ταινία στο άνοιγμά της, το 2010 το Facebook είχε 500 εκατομμύρια μέλη σε 207 χώρες. Πλέον έχει 2,7 δισεκατομμύρια μέλη σε όλο τον πλανήτη.\nΣύμφωνα με τον Zuckerberg του ‘Social Network’ βέβαια, έναν απολαυστικό Jesse Eisenberg που εκτοξεύτηκε απότομα και φυλακίστηκε για καιρό στην ερμηνεία του, το ατού του Facebook τον καιρό που ήταν ακόμα διακολεγιακό κοινωνικό δίκτυο ήταν η αίσθηση αποκλειστικότητας. Είχε τον αέρα ενός club και τα clubs για τον Mark ήταν ο δρόμος για τη δημοτικότητα και την επιτυχία. Ήταν ο λόγος που ζήλευε τον κολλητό του και το φυτίλι που άναψε τον φραστικό διαξιφισμό του με την Erica (Mara) που ανοίγει την ταινία.\nΩς σύντροφός του θα τον ρωτούσε ποιος κολεγιακός σύλλογος ήταν ο πιο εύκολος για να μπει κανείς και όχι ο καλύτερος για να μπει κανείς, άρα αυτό έπρεπε να σημαίνει πως υποτιμούσε αυτόν και τις δυνατότητές του. Αφού έγινε σύντομα φανερό πως καμία εξήγηση της Erica δεν θα ήταν αρκετά ικανοποιητική για να τον κατευνάσει, η Mara έριξε μια μπαρουτοκαπνισμένη ριπή που έληξε το παιχνίδι.\n«Θα περάσεις τη ζωή σου πιστεύοντας ότι δεν αρέσεις στα κορίτσια επειδή είσαι nerd», είχε πει πιάνοντας απότομα το χέρι του. «Και εγώ θέλω να ξέρεις από τα βάθη της καρδιάς μου, πως αυτό δεν θα είναι αλήθεια. [Δεν θα σε θέλουν] επειδή είσαι μαλάκας».\nΤο φιλμ είχε δώσει στην Erica μια mic drop στιγμή, όμως το πόσο πανηγυρική ήταν πραγματικά θα φαινόταν μόνο σε rewatch. Αφού είχες δει τον Mark να φτιάχνει μία αισχρή ‘hot or not’ ιστοσελίδα κατάταξης για τις γυναίκες της σχολής (ο ίδιος ο Zuckerberg θα αποκαλούσε το FaceMash «φάρσα» αργότερα), αφού τον είχες παρακολουθήσει να ξεχνά φιλίες και ηθικούς φραγμούς στο όνομα της καταξίωσης και του χρήματος. Στο επετειακό rewatch του ‘Social Network’ δέκα χρόνια μετά, το mic drop είναι σχεδόν καταπραϋντικό.\nΜόνο εκ των υστέρων μπορούμε να ανασάνουμε βαθιά με την ατάκα της Mara. Όταν έχουμε δει μια νεοσύστατη δημοκρατία να βυθίζεται στο χάος μπροστά στα fake news, όταν έχουμε γίνει μάρτυρες καταθέσεων και δηλώσεων όπου ο Zuckerberg έχει υποστηρίξει ότι ήταν «αρκετά τρελό» να πιστεύει κανείς ότι τα fake news που εξαπλώνονται μέσω του Facebook είναι ικανά να επηρεάσουν εκλογές, ή ότι δεν είναι δουλειά του Facebook να κάνει fact-checking σε πολιτικές δηλώσεις, ή όταν γνωρίζουμε πλέον ότι ο αλγόριθμος του Facebook είναι φτιαγμένος για να εθίζει και να μεταβάλλει αδιόρατα τη συμπεριφορά μας αλλά εκείνος δεν προθυμοποιείται να κατασκευάσει κάτι υγιέστερο στη θέση του. (Ή όταν ερχόμαστε αντιμέτωποι με τη χρήση αντιηλιακού του).\nΤο ‘Social Network’, βέβαια, δεν έχει κακογεράσει. Το σενάριο του Sorkin αναγνώριζε την υπεροψία και την τοξικότητα των tech bros που θα σατίριζε αργότερα το ‘Silicon Valley’. Θα είναι επίσης πάντα επίκαιρο και πέρα από τους προφανείς λόγους, γιατί σε τελική ανάλυση ακολουθεί τα βήματα ενός σύγχρονου μύθου δημιουργίας (έστω από το Upside Down) και αυτοί είναι πάντοτε διαχρονικοί. Αφουγκραζόταν όμως κιόλας ότι στα ‘00s ο κόσμος είχε πειστεί πως τα καινούρια φιντάνια της τεχνολογίας ήταν κουλ και άρα ίσως το next best thing για να αναλάβουν τα ηνία του κόσμου. Ήταν πεφωτισμένοι, ακούραστοι και άπιαστοι. Ήταν οι νέοι καλλιτέχνες. Δεν θα μπορούσες ποτέ να τους αποκωδικοποιήσεις γιατί το μυαλό τους λειτουργούσε σε άλλο επίπεδο και δεν μπορούσαν να αξιολογηθούν όπως οι κοινοί θνητοί.\nΟ Mark του ‘Social Network’ ήταν η ενσωμάτωση όσων θεωρούσαμε τότε ως δείγμα αληθινής υπεροχής στους πραγματικούς Zuckerberg του κόσμου, ή σε μία Elizabeth Holmes της Theranos για παράδειγμα. Ντυνόταν με ρόμπες και “fuck-you flip-flops”, δούλευε νύχτα-μέρα πάνω στο δημιούργημά του όταν οι υπόλοιποι συμφοιτητές του κοίταζαν να παρτάρουν, και είχε ένα πέπλο μυστηρίου που συνδέαμε και συνδέουμε ακόμα με τα αουτσάιντερ. Ο Sorkin και ο Fincher αξιοποίησαν λοιπόν αυτή μας την ιδέα και, προσδίδοντας του πικρία και μισογυνισμό, την αμφισβήτησαν. Το τέλος του ‘Social Network’ όμως, η αφέλειά του καλύτερα, είναι που κάνει σήμερα το φιλμ μία εναλλακτική ταινία τρόμου.\nΣτον επίλογο, η Rashida Jones που έπαιζε τον παρατηρητή σε όλες τις σκηνές των ‘σημερινών’ καταθέσεων από τη θέση μιας καλοσυνάτης νομικάριας, έχει βγάλει πλέον ένα συμπέρασμα. Δεν ήταν μαλάκας, όπως του λέει. Προσπαθούσε τόσο πολύ όμως να γίνει.\nΗ διάγνωσή της είναι τοποθετημένη στο τέλος με σκοπό να κλείσει αφηγηματικά τον κύκλο που είχε ανοίξει νωρίτερα η διάγνωση της Mara, και με αυτή την εξήγηση ο Sorkin πλαισιώνει τον Zuckerberg ως έναν νεαρό άνδρα που παριστάνει κάτι που δεν είναι, απλώς γιατί έχει πληγωθεί. Με αυτόν τον τρόπο μάς ζητάει διακριτικά να τον συγχωρήσουμε, ή έστω να το σκεφτούμε, γιατί «οι μύθοι της δημιουργίας χρειάζονται έναν διάολο».\nΣτον κόσμο του Zuckerberg όπως τον φαντάστηκε ο Sorkin, το χειρότερο πράγμα που θα μπορούσε να κάνει ένας τσάρος της τεχνολογίας θα ήταν να προσβάλλει την πρώην του (“Το Ίντερνετ γράφεται με μελάνι, Mark!”) ή να στερήσει από έναν παλιό του φίλο την περιουσία που είχαν δημιουργήσει παρέα. Όταν όμως βλέπουμε δέκα χρόνια μετά τον Eisenberg να σκρολάρει αμήχανα στο κινητό του πριν πέσουν οι τίτλοι τέλους, δεν βλέπουμε πια έναν απομονωμένο άνθρωπο που παραδέχεται αθόρυβα ότι έκανε λάθος. Που θα σπείρει πλέον ό,τι θέρισε με τον τρόπο που λατρεύει να αποδίδει δικαιοσύνη ο Sorkin.\nΒλέπουμε έναν supervillain να μας γλιστράει μέσα από τα χέρια.


Zantopoulos Paidiatros | AIDS..από κούνια…..Μία θλιβερή πραγματικότητα - Zantopoulos Paidiatros\nΜε αφορμή την παγκόσμια ημέρα του Aids θα κάνουμε μία σύντομη αναφορά στο παιδικό Aids και στον τρόπο μετάδοσης του. Ο ιός και η νόσος αναφέρονται συχνά μαζί ως HIV/AIDS. Το AIDS αναγνωρίστηκε για πρώτη φορά από τα Κέντρα Ελέγχου και Πρόληψης Νοσημάτων των Ηνωμένων Πολιτειών το 1981 και η αιτία του, ο HIV, αναγνωρίστηκε στις αρχές τις δεκαετίας του 1980.\nΟρισμός – Αιτιοπαθογένεια\nAIDS είναι τα αρχικά των λέξεων Acquired Immunodeficiency Syndrome (Σύνδρομο Επίκτητης Ανοσολογικής Ανεπάρκειας). Είναι το τελικό στάδιο μιας λοίμωξης που προκαλείται από έναν ιό, τον ιό HIV Η λοίμωξη με τον Ιό Ανθρώπινης Ανοσοανεπάρκειας (Human Immunodeficiency Virus Infection) και το Σύνδρομο Επίκτητης Ανοσοανεπάρκειας (AIDS) είναι μια νόσος του ανθρώπινου ανοσοποιητικού συστήματος που προκαλείται από τον ιό της ανθρώπινης ανοσοανεπάρκειας (HIV).\nΟ οργανισμός του ανθρώπου διαθέτει μια τεράστια ποικιλία αμυντικών όπλων απέναντι στα χιλιάδες μικρόβια και τους μικροοργανισμούς που υπάρχουν στο περιβάλλον. Την άμυνα αυτή την έχει αναλάβει το ανοσοποιητικό σύστημα. Το σύστημα αυτό αποτελείται από διάφορες ομάδες κυττάρων και κυρίως από λεμφοκύτταρα. Το κυριότερο από τα κύτταρα αυτά, ο “αρχηγός” θα λέγαμε της “αμυντικής ομάδας” του οργανισμού, είναι το Τ4 λεμφοκύτταρο. Ο ιός HIV προσκολλάται στο δέκτη CD4 που βρίσκεται στα Τ-λεμφοκύτταρα καθώς και στα μακροφάγα.Η νόσος παρεμβαίνει στο ανοσοποιητικό σύστημα και παρεμποδίζει τη λειτουργία των Τ4 λεμφοκύτταρων , κάνοντας τα άτομα με AIDS περισσότερο πιθανά να αποκτήσουν λοιμώξεις, όπως ευκαιριακές λοιμώξεις και όγκους που συνήθως δεν προσβάλουν τα άτομα με λειτουργικά ανοσοποιητικά συστήματα. Αυτή η ευπάθεια χειροτερεύει με την εξέλιξη της νόσου.\n1)Τη σεξουαλική επαφή όπως με το πρωκτικό, κολπικό ή στοματικό σεξ, (π.χ. χωρίς προφύλαξη).\n2)Την έκθεση σε μολυσμένα σωματικά υγρά, ιστούς, σύριγγες και μετάγγιση. Ορισμένα σωματικά υγρά όπως το σάλιο, τα δάκρυα, τα ούρα και ο ιδρώτας δεν μεταδίδουν τον HIV εκτός εάν περιέχουν μικροποσότητες αίματος.\n3)Από τη μητέρα στο παιδί (γνωστή ως κάθετη μετάδοση) κατά τη διάρκεια της εγκυμοσύνης, του τοκετού και του θηλασμού. Είναι δυνατή επίσης η μόλυνση με περισσότερα του ενός στελέχη του HIV, κάτι που είναι γνωστό ως HIV υπερλοίμωξη\nΟ HIV μπορεί επίσης να μεταδοθεί από τη μητέρα στο βρέφος κατά τον τοκετό και τον θηλασμό, αλλά όχι κατά την κύηση. Γι’ αυτό οι οροθετικές μητέρες υποβάλλονται σε καισαρική τομή και αποθαρρύνονται να γαλουχήσουν τα παιδιά τους. Η χρήση αντιρετροϊικών φαρμάκων κατά την κύηση ή λίγο πριν τον τοκετό μειώνουν αισθητά την κάθετη μετάδοση, όπως αποκαλείται η μετάδοση του HIV από τη μητέρα στο βρέφος.Είναι ο τρίτος πιο κοινός τρόπος μετάδοσης παγκοσμίως.\nΌταν η μητέρα δεν λαμβάνει αγωγή ο κίνδυνος μετάδοσης στην περιγεννητική περίοδο (λίγο πριν και κατά τη διάρκεια της γέννησης) είναι γύρω στο 20% και για τα νεογνά που θηλάζουν στο 35%.Το 2008 η κάθετη μετάδοση αποτέλεσε την οδό μόλυνσης στο 90% των παιδιών που μολύνθηκαν. Με την κατάλληλη αγωγή ο κίνδυνος μόλυνσης από τη μητέρα στο παιδί μπορεί να μειωθεί στο περίπου 1%.\nΓια να γίνει αυτό, χρειάζεται η μητέρα να παίρνει αντιρετροϊκά στη διάρκεια της εγκυμοσύνης και του τοκετού, να γίνει προαιρετικά καισαρική τομή και να μη γίνει θηλασμός, καθώς επίσης και η λήψη αντιρετροϊκών από το βρέφος μετά τη γέννηση. Παρ’όλα αυτά πολλά από αυτά τα μέτρα δεν είναι διαθέσιμα στον αναπτυσσόμενο κόσμο.\n’Από το 1994 και μετά, οι δυνατότητες πρόληψης από τον ιό HIV μείωσαν τον κίνδυνο της κάθετης μετάδοσης (δηλαδή από οροθετική μητέρα στο μωρό κατά την κύηση ή τον τοκετό) από το 23% στο 8%. Και με τις συνεχώς εξελιγμένες μεθόδους αντιμετώπισης, το ποσοστό έχει πέσει σήμερα στο 1%.\nΠαρόλα αυτά, έχουμε παρατηρήσει τον τελευταίο χρόνο ότι αυξάνεται ο αριθμός των παιδιών που γεννιούνται με τον ιό από μητέρες χρήστριες ναρκωτικών ουσιών. Η πολυπλοκότητα του προβλήματος σε αυτές τις περιπτώσεις είναι μεγάλη αφού η μητέρα δε μπορεί ούτε στοιχειωδώς να φροντίσει το παιδί της.\nΑυτό πρακτικά γίνεται με έγκαιρη διάγνωση μέσω των ουρογεννητικών ελέγχων που κάνουν οι γυναίκες πριν κυοφορήσουν. Στους ελέγχους πρέπει να συμπεριληφθεί και ο έλεγχος για το AIDS και αυτό γιατί κατά τη διάρκεια της κύησης, ο ιός δε μπορεί να ανιχνευθεί από τις υφιστάμενες απεικονιστικές μεθόδους, όπως το υπερηχογράφημα. Ο ιός δεν κάνει τερατογένεση ή κάποιου είδους δυσμορφία για να φανεί.\nΌταν έχουμε περιπτώσεις που γνωρίζουμε ότι η μάνα που κυοφορεί είναι φορέας του ιού, ακολουθούμε την εξής διαδικασία: Μετά τη γέννηση του μωρού, γίνεται μια προληπτική θεραπεία 6 εβδομάδων στο μωρό. Αν το έμβρυο έχει μολυνθεί, του χορηγούνται φάρμακα σαν των ενηλίκων. Αν δεν έχει μολυνθεί, τότε σταματάμε την αγωγή’’.\nΕίναι το άτομο που έχει μολυνθεί με τον ιό, αλλά δεν έχει νοσήσει ακόμα (δηλ. δεν έχει παρουσιάσει κανένα σύμπτωμα). Λέγεται και HIV (+) άτομο ή οροθετικός για HIV. Το άτομο αυτό μεταδίδει τον ιό στους άλλους μέσω του σεξ, αίματος ή με τον τοκετό (περιγεννητική μετάδοση). Αν και ένα μικρό ποσοστό φορέων του HIV (1:500) δεν αναπτύσσουν AIDS, όλοι οι φορείς του HIV μπορούν να μεταδώσουν τον ιό.\nΟ μέσος χρόνος από της προσβολής από τον ιό και της εμφάνισης του AIDS είναι περίπου 10 χρόνια.\nΚύρια συμπτώματα της οξείας HIV λοίμωξης\nΛόγω της μη ειδικής φύσεως αυτών των συμπτωμάτων, συχνά δεν αναγνωρίζονται ως σημάδια μιας HIV λοίμωξης.\nΗ αρχική περίοδος μετά τη μόλυνση με HIV ονομάζεται οξεία HIV λοίμωξη ή πρώιμη HIV λοίμωξη ή οξύ ρετροϊκό σύνδρομο. Πολλά άτομα αναπτύσσουν ένα σύνδρομο παρόμοιο με γρίπη ή με λοιμώδη μονοπυρήνωση 2-4 εβδομάδες μετά την έκθεσή τους στον ιό, ενώ άλλα άτομα δεν έχουν κάποια αξιοσημείωτα συμπτώματα. Πάντως στο 40-90% των περιπτώσεων παρουσιάζονται συμπτώματα που συνηθέστατα περιλαμβάνουν: πυρετό, διογκωμένους και ευαίσθητους (με πόνο) λεμφαδένες, φλεγμονή στο λαιμό (φαρυγγίτιδα, οισοφαγίτιδα), εξάνθημα στο δέρμα, πονοκέφαλο και έλκη (πληγές) στο στόμα και τα γεννητικά όργανα. Δεν σημαίνει βέβαια ότι όποιος παρουσιάσει συμπτώματα θα παρουσιάσει όλα αυτά μαζί. Μπορεί να έχει μόνο ένα από αυτά ή κάποια από αυτά. Οι πιο κοινές αρχικές καταστάσεις που σημαίνουν συναγερμό για την εμφάνιση AIDS είναι η πνευμονία από πνευμονοκύστη (PCP) σε ποσοστό 40%, το σύνδρομο απίσχνασης (αδυνατίσματος) από HIV και η οισοφαγική καντιντίαση (μυκητίαση από το μύκητα candida). Άλλες κοινές εκδηλώσεις AIDS περιλαμβάνουν τις υποτροπιάζουσες λοιμώξεις του αναπνευστικού.\nΤο εξάνθημα εμφανίζεται στο 20-50% των περιπτώσεων και κλασσικά είναι κηλιδοβλατιδώδες Μερικοί άνθρωποι αναπτύσσουν επίσης ευκαιριακές λοιμώξεις σε αυτό το στάδιο.\nΆλλα συμπτώματα μπορεί να περιλαμβάνουν: ναυτία, εμετό, διάρροια και νευρολογικά προβλήματα όπως περιφερική νευροπάθεια και σύνδρομο Guillain-Barre H διάρκεια των συμπτωμάτων ποικίλλει, αλλά συνήθως είναι 1 με 2 εβδομάδες.\nΜέχρι σήμερα δεν έχει δοθεί στην κυκλοφορία επίσημα εμβόλιο κυρίως επειδή ο ιός παρουσιάζει μεγάλη ικανότητα να μεταλλάσσεται ραγδαία και συνεπώς μεγάλη ικανότητα αποφυγής του ανοσοποιητικού συστήματος.\nΜέχρι τελευταία έχει χρησιμοποιηθεί η αζινοθυμιδίνη (ΑΖΤ) που ως αντιρετροϊκό φάρμακο εμποδίζει την αντιγραφή του ιού και επομένως τον πολλαπλασιαμσό του, πλην όμως παρουσιάζει πολλές παρενέργειες. Παράλληλα έχει χρησιμοποιηθεί και η ακτινοθεραπεία που επίσης δημιουργεί πολλές παρενέργειες.


komotinipress: Θολό τοπίο και πολεμικά ανακοινωθέντα\nΘολό τοπίο και πολεμικά ανακοινωθέντα\nΟι δηλώσεις του Περιφερειάρχη ΑΜ-Θ Άρη Γιαννακίδη και του Δημάρχου Αλεξανδρούπολης Ευάγγελου Λαμπάκη, μετά τη συνάντηση που είχε η αντιπροσωπεία των εκπροσώπων τον φορέων της Θράκης με τον Υπουργό Δημόσιας Τάξης και Προστασίας του Πολίτη Νίκο Δένδια, με θέμα τη μεταφορά των λαθρομεταναστών στις σχολές αστυφυλάκων της περιοχής αλλά και το μέλλον των τελευταίων ως εκπαιδευτικά ιδρύματα της ΕΛ.ΑΣ., πυροδοτούν νέα σενάρια...\n...και ερμηνείες του ζητήματος ως προς την εξέλιξη και κατάληξή του.\nΕιδικότερα, ο κ. Γιαννακίδης δήλωσε πως ο κ. Δένδιας έκανε λόγο για λειτουργία στη Θράκη μόνο μιας σχολής (ήδη μάλιστα υπήρξαν και δημοσιεύματα στο διαδίκτυο πως αναφέρεται στη σχολή της Κομοτηνής), ενώ ο κ. Λαμπάκης σημείωσε πως ο Υπουργός μίλησε για λειτουργία μόνο μιας σχολής πανελλαδικά δίχως να διευκρινίζει αν αυτή θα βρίσκεται στη Θράκη.\nΣυγκεκριμένα οι δηλώσεις έχουν ως εξής:\n«Εμείς είχαμε προσδιορίσει ως αδιαπραγμάτευτη την επαναλειτουργία των σχολών. Υπήρξε μια ανακυκλούμενη πληροφορία για την προσωρινότητα του μέτρου (σ.σ. της μεταφοράς των παράνομων μεταναστών). Αυτό που σήμερα είδαμε από τον Υπουργό, είναι οτι όλα είναι έωλα κι οτι στη Θράκη θα λειτουργήσει μόνο μια σχολή. Αυτό δημιουργεί τεράστιο πρόβλημα κοινωνικής έντασης, και αύριο θα συγκληθεί όλη η θεσμική κοινωνία για να προσδιορίσουμε την επόμενη μέρα. Οι λόγοι για την ίδρυση και λειτουργία των σχολών δεν έχουν εξαλειφθεί. Ξαναφέρνουν τον τρόμο και την ανασφάλεια στην περιοχή κι αυτό δεν θα το επιτρέψουμε».\n«Το υπουργείο προστασίας του πολίτη τόλμησε να δημιουργήσει διάρρηξη στη Θράκη των ευαισθησιών και των ισορροπιών σε εθνικό, κοινωνικό και θρησκευτικό επίπεδο. Η κοινωνία της Θράκης και εμείς οι θεσμικοί έχουμε απόλυτη αγωνία και μας δημιουργείται η αίσθηση μετά την επαφή με τον υπουργό, οτι η απαξίωση του απέναντί μάς συνεχίζεται με πιο απαράδεκτο τρόπο. Δηλαδή με τη δήλωση οτι το “προσωρινό” δεν μπορεί να το προσδιορίσει, και οτι μόνο μια σχολή θα λειτουργήσει στην Ελλάδα αλλά σε καμία περίπτωση οτι αυτή θα είναι στη Θράκη. Αυτό η θρακική κοινωνία δεν θα το αντέξει. Είμαστε πλέον σε εμπόλεμη κατάσταση. Ο κοινωνικός αναβρασμός στην κοινωνία της Θράκης θα ξεσπάσει στους δρόμους. Αυτό που φοβήθηκαν οτι θα συμβεί στην Αθήνα, θα συμβεί στη Θράκη.Η Θράκη είναι η καρδιά της Ελλάδας, κι αν πάψει να χτυπάει θα πάψει να υπάρχει και Ελλάδα».\nΑπό την πλευρά του, ο Δήμαρχος Διδυμοτείχου που έχει ήδη αποκλείσει τη σχολή της πόλης του με γκρέιντερ, δήλωσε: «Είμαστε σε μεγάλη αγωνία οι κάτοικοι του Διδυμοτείχου, και ξενυχτάμε αυτές τις μέρες για να ακούσουμε από τον υπουργό οτι η σχολή θα συνεχίσει να λειτουργεί. Δυστυχώς όμως δεν είχαμε απάντηση».\nΑύριο το απόγευμα αναμένεται εκ νέου σύσκεψη των τοπικών φορέων.\nΑναρτήθηκε από admin στις 7:25 μ.μ.


PROGNOSTIKA STOIXIMATOS - BET TIPS -NEWS: «Σκάει» και ο Μπορντόν!\n«Σκάει» και ο Μπορντόν!\nO Σίντνεϊ Γκοβού ήρθε, αποθεώθηκε από τον κόσμο στο "Ελ. Βενιζέλος" και πλέον ο Παναθηναϊκός βάζει πλώρη για τον κεντρικό αμυντικό! Ο Μαρσέλο Μπορντόν είναι στην πρώτη γραμμή της λίστας και φέρεται να λέει «ναι» στην πράσινη πρόταση.\nΟ Βραζιλιάνος στόπερ έχει μερικές μέρες προθεσμία ώστε να απαντήσει καθώς θέλει να μιλήσει με την οικογένεια του. Βλέπετε η γυναίκα του θέλει να μείνει στην Γερμανία. Η προσφορά για ένα χρόνο όμως έναντι 1.3 εκάτ. ευρώ δελεάζει τον Μπορντόν!\nΕάν δε προχωρήσει το θέμα αυτό, τότε υπάρχει και εναλλακτική λύση. Ο Ουίλιαμ Γκαλάς, φέρεται να απασχολεί τον Παναθηναϊκό και μάλιστα ΜΜΕ της Γαλλίας τονίζουν πως θα ακολουθήσει τον Γκοβού στην Αθήνα. |\nΠαράλληλα, ο Παναθηναϊκός δεν έχει εγκαταλείψει το θέμα του Σκόκο που αποτελεί πόθο του Τζίγγερ.


European Commission - PRESS RELEASES - Press release - Η Επιτροπή θα ζητήσει τη γνώμη των πολιτών της Ευρώπης για τις διατάξεις της εμπορικής συμφωνίας ΕΕ-ΗΠΑ όσον αφορά τις επενδύσεις και την επίλυση διαφορών μεταξύ επενδυτών και κρατών\nΗ Επιτροπή θα ζητήσει τη γνώμη των πολιτών της Ευρώπης για τις διατάξεις της εμπορικής συμφωνίας ΕΕ-ΗΠΑ όσον αφορά τις επενδύσεις και την επίλυση διαφορών μεταξύ επενδυτών και κρατών\nΟ επίτροπος Εμπορίου της ΕΕ Karel De Gucht ανακοίνωσε σήμερα την απόφασή του να ζητήσει τη γνώμη των πολιτών για τις επενδυτικές διατάξεις μιας μελλοντικής εμπορικής συμφωνίας ΕΕ-ΗΠΑ, γνωστής ως διατλαντικής εταιρικής σχέσης συναλλαγών και επενδύσεων (TTIP). Η απόφαση ελήφθη μετά το πρωτοφανές ενδιαφέρον των πολιτών για τις συνομιλίες. Επίσης, αυτή αντικατοπτρίζει την αποφασιστικότητα του επιτρόπου να εξασφαλίσει τη σωστή ισορροπία ανάμεσα στην προστασία των ευρωπαϊκών επενδυτικών συμφερόντων και τη διαφύλαξη του δικαιώματος των κυβερνήσεων να θεσπίζουν ρυθμίσεις με γνώμονα το δημόσιο συμφέρον. Στις αρχές Μαρτίου, ο επίτροπος θα δημοσιεύσει ένα κείμενο-πρόταση της ΕΕ για το επενδυτικό σκέλος των συνομιλιών, στο οποίο θα περιλαμβάνονται ενότητες για την προστασία των επενδύσεων και την επίλυση διαφορών μεταξύ επενδυτών και κρατών. Αυτό το προσχέδιο θα συνοδεύεται από σαφείς επεξηγήσεις για τους μη ειδικούς. Στη συνέχεια, οι πολίτες της ΕΕ θα έχουν στη διάθεσή τους τρεις μήνες για να υποβάλουν τα σχόλιά τους.\nΟ επίτροπος Εμπορίου της ΕΕ Karel De Gucht δήλωσε: «Οι κυβερνήσεις πρέπει να είναι πάντα ελεύθερες να θεσπίζουν ρυθμίσεις, ώστε να μπορούν να προστατεύουν τους πολίτες και το περιβάλλον. Ωστόσο, πρέπει επίσης να βρίσκουν τη σωστή ισορροπία και να αντιμετωπίζουν τους επενδυτές με δίκαιο τρόπο, ώστε να μπορούν να προσελκύουν επενδύσεις. Οι διεθνείς επενδυτικές συμφωνίες, όπως η TTIP, θα πρέπει να εξασφαλίζουν ότι συμβαίνουν και τα δύο. Εντούτοις, ορισμένες τρέχουσες συμφωνίες έχουν προκαλέσει προβλήματα στην πράξη, επιτρέποντας σε εταιρείες να εκμεταλλεύονται κενά της νομοθεσίας που περιέχουν ασάφειες. Γνωρίζω ότι κάποιοι ευρωπαίοι πολίτες ενδιαφέρονται πραγματικά για αυτό το σκέλος της συμφωνίας ΕΕ-ΗΠΑ. Θα ήθελα να έχουν τώρα τη δυνατότητα να εκφράσουν τη γνώμη τους. Μου έχει ανατεθεί από τα κράτη μέλη της ΕΕ να διορθώσω τα προβλήματα που υπάρχουν στις τρέχουσες επενδυτικές συμφωνίες και είμαι αποφασισμένος να κάνω το σύστημα προστασίας των επενδύσεων πιο διαφανές και αμερόληπτο και να καλύψω αυτά τα νομικά κενά άπαξ και διά παντός. Η TTIP θα διαφυλάξει αποτελεσματικά το δικαίωμα των κρατών μελών να θεσπίζουν ρυθμίσεις με γνώμονα το δημόσιο συμφέρον.»\nΤον Ιούνιο του 2013 οι κυβερνήσεις της ΕΕ ανέθεσαν στην Ευρωπαϊκή Επιτροπή να διαπραγματευτεί εκ μέρους τους μια νέα εμπορική και επενδυτική συμφωνία ΕΕ-ΗΠΑ, την TTIP. Σε αυτήν τη συμφωνία περιλαμβάνονταν μέτρα για τη μεταχείριση των επενδυτών, γνωστά ως προστασία των επενδύσεων και επίλυση διαφορών μεταξύ επενδυτών και κρατών.\nΗ Επιτροπή θέλει να εκμεταλλευτεί την ευκαιρία για να βελτιώσει τις ισχύουσες επενδυτικές διατάξεις, ώστε να προστατεύσει τις επενδύσεις από εταιρείες που δραστηριοποιούνται στις ΗΠΑ και έχουν έδρα στην ΕΕ, και το αντίστροφο. Στην πράξη, αυτό θα σημαίνει ότι η συμφωνία θα περιλαμβάνει ρητή αναφορά στο δικαίωμα των κρατών να θεσπίζουν ρυθμίσεις με γνώμονα το δημόσιο συμφέρον. Επίσης, θα συνεπάγεται νέους και βελτιωμένους κανόνες, περιλαμβανομένου ενός κώδικα συμπεριφοράς, για να διασφαλιστεί ότι οι διαιτητές επιλέγονται δίκαια και ενεργούν αμερόληπτα και για να γίνουν προσβάσιμες οι διαδικασίες διαιτησιών στους πολίτες.\nΟυδέν άλλο σκέλος των διαπραγματεύσεων επηρεάζεται από την εν λόγω δημόσια διαβούλευση και οι διαπραγματεύσεις της TTIP θα συνεχιστούν όπως έχει προγραμματιστεί.\nΑπό τον Ιούνιο του 2013 η Επιτροπή έχει διεξαγάγει τρεις γύρους διαβουλεύσεων με τους ενδιαφερομένους, τόσο πριν από τις συνομιλίες για τη συμφωνία όσο και κατά τη διάρκειά τους, προκειμένου να συγκεντρώσει τις απόψεις και τις επιθυμίες των πολιτών και των ενδιαφερόμενων μερών σε όλη την Ευρώπη. Επίσης, η Επιτροπή προέβη σε δημόσιες διαβουλεύσεις πριν από την έναρξη των διαπραγματεύσεων για την TTIP.\nΗ ΕΕ είναι ο μεγαλύτερος άμεσος ξένος επενδυτής παγκοσμίως και ο μεγαλύτερος αποδέκτης άμεσων ξένων επενδύσεων παγκοσμίως. Οι επενδύσεις είναι ζωτικής σημασίας για την ανάπτυξη, για τις θέσεις εργασίας και για τη δημιουργία του πλούτου μέσω του οποίου χρηματοδοτούνται οι δημόσιες υπηρεσίες μας, τα σχολεία μας, τα νοσοκομεία μας και οι συντάξεις μας.\nΕπομένως, η ΕΕ πρέπει να διασφαλίσει ότι οι εταιρείες μας προστατεύονται επαρκώς όταν επενδύουν σε χώρες εκτός ΕΕ, περιλαμβανομένων των ΗΠΑ. Οι περισσότερες επενδύσεις βαίνουν ομαλά και ωφελούν τόσο το κράτος όπου γίνεται η επένδυση όσο και τον επενδυτή. Ωστόσο, ορισμένες φορές οι επενδυτές αντιμετωπίζουν προβλήματα στην εν λόγω χώρα. Η κυβέρνηση μπορεί να κατάσχει την ιδιοκτησία της εταιρείας χωρίς να την αποζημιώσει. Ή μπορεί να δώσει στις τοπικές επιχειρήσεις αθέμιτο πλεονέκτημα ή να αποτρέψει ξένες επιχειρήσεις από την προσφυγή στο σύστημα δικαιοσύνης σε περίπτωση προβλήματος.\nΣτις περιπτώσεις αυτές, οι εταιρείες στηρίζονται στις διμερείς επενδυτικές συμφωνίες. Αυτές οι συμφωνίες τούς προσφέρουν προστασία, καθώς και την ευκαιρία να χρησιμοποιήσουν μια άλλη επιλογή – την επίλυση διαφορών μεταξύ επενδυτών και κρατών - αν δεν κατορθώσουν να καταλήξουν σε φιλική λύση με την κυβέρνηση της εν λόγω χώρας.\nΣτις χώρες της Ευρωπαϊκής Ένωσης (ΕΕ) υπάρχουν ήδη σε ισχύ περίπου 1.400 τέτοιες συμφωνίες με χώρες εκτός της ΕΕ, περιλαμβανομένων των Ηνωμένων Πολιτειών. Ορισμένες από αυτές χρονολογούνται από τη δεκαετία του 1960. Περιλαμβάνουν διατάξεις προστασίας των επενδύσεων και επίλυση διαφορών μεταξύ επενδυτών και κρατών. Αποτελούν σημαντική προστασία κατά των άδικων αυτών ενεργειών εκ μέρους κάποιων κυβερνήσεων. Και μπορεί να είναι αναγκαίες: Οι μισές επενδυτικές προτάσεις που υποβλήθηκαν το 2012 έγιναν από ευρωπαϊκές εταιρείες.\nΗ διεθνής επενδυτική πολιτική της ΕΕ, περιλαμβανομένης της πολιτικής της με τις ΗΠΑ, επιδιώκει να διατηρήσει την αξία του τρέχοντος συστήματος για την προστασία των διεθνών επενδυτών. Ωστόσο, στοχεύει επίσης να κάνει αυτούς τους κανόνες σαφέστερους, πιο διαφανείς και αμερόληπτους από ό,τι είναι σήμερα. Αυτό σημαίνει να διασφαλιστεί ότι οι ρυθμίσεις για την απαγόρευση των διακρίσεων με γνώμονα το δημόσιο συμφέρον δεν θα επιδέχονται αμφισβήτηση.\nΣυνεπώς, από το 2010 η Ευρωπαϊκή Επιτροπή εργάζεται για την αποσαφήνιση και βελτίωση του συστήματος προστασίας των διεθνών επενδύσεων – των ίδιων των κανόνων και του τρόπου εφαρμογής τους. Στο μέλλον, όλες οι επενδυτικές συμφωνίες της ΕΕ, περιλαμβανομένης της TTIP, θα θεσπίζουν νέους κανόνες, περιλαμβανομένου ενός κώδικα συμπεριφοράς, για να διασφαλιστεί ότι οι διαιτητές επιλέγονται δίκαια και ενεργούν αμερόληπτα. Επίσης, θα κάνουν τις διαδικασίες διαιτησίας προσβάσιμες στους πολίτες.\nΟι διαπραγματεύσεις ΕΕ-ΗΠΑ για τη διατλαντική εταιρική σχέση συναλλαγών και επενδύσεων (TTIP) ξεκίνησαν τον Ιούλιο του 2013 και στοχεύουν να άρουν τους εμπορικούς φραγμούς σε ένα ευρύ φάσμα τομέων της οικονομίας, ώστε να διευκολύνουν την αγορά και την πώληση αγαθών και υπηρεσιών μεταξύ της ΕΕ και των ΗΠΑ. Ο τρίτος γύρος διαπραγματεύσεων έγινε στην Ουάσινγκτον τον Δεκέμβριο του 2013 (δελτίο τύπου) και ο επόμενος γύρος έχει προγραμματιστεί για τον Μάρτιο του 2014.\nΑυτό το ενημερωτικό δελτίο συνοψίζει τις αλλαγές της ΕΕ στους υπάρχοντες κανόνες προστασίας των επενδύσεων και στο σύστημα επίλυσης διαφορών μεταξύ επενδυτών και κρατών.\nΓια περισσότερες πληροφορίες σχετικά με τη διατλαντική εταιρική σχέση συναλλαγών και επενδύσεων (TTIP):\nΔημόσιες διαβουλεύσεις από τη Γενική Διεύθυνση Εμπορίου της Ευρωπαϊκής Επιτροπής


Τελικά σε ξεπέρασα! - Pillowfights.gr\nBedroom Άκου φίλε... Τελικά σε ξεπέρασα!\nΠαναγιώτα Βράμπα 10/04/2017\nΤελικά, σε ξεπέρασα. Έτσι μου είπαν μια μέρα κάτι φίλοι. Μου είπαν ότι είμαι δυνατή, λέει, και τέτοια δύναμη δεν την περίμεναν από μένα. Ξέρεις, δε θα δεχόμουν κάτι λιγότερο απ’ τον εαυτό μου. Αυτά τα συρσίματα στα πατώματα για μέρες, μήνες, πολλές φορές και χρόνια εγώ τα βρίσκω ανώφελα.\nΣυνέχισα που λες τη ζωή μου απ’ την πρώτη κιόλας μέρα κι όλοι απορούσαν με την αναισθησία μου. Αυτός ο κόμπος που όλοι λένε κράτησε ένα τριήμερο σε μένα, μετά τίποτα. Ούτε κρατιόμουν να μη σε πάρω τηλέφωνο, ούτε κλάματα, ούτε βραδινά παραληρήματα.\nΈχω ένα κάλο που ίσως να είναι και κακό ταυτόχρονα. Δεν αντέχω στην ιδέα να πατάω pause στη ζωή μου για να θρηνήσω για ανθρώπους και καταστάσεις που με ταλαιπώρησαν. Αυτό, ρε παιδί μου, που πολλοί κλείνονται στο σπίτι τους με παγωτό και σοκολατάκια μέσα σε ένα σκοτεινό δωμάτιο βλέποντας ρομαντικές κομεντί μέχρι να νιώσουν κάπως λίγο καλύτερα -ποτέ δεν πιάνει, μόνο στις ταινίες.\nΕμένα με έπιασε μια τρέλα. Ήθελα να γίνομαι συνεχώς μια καλύτερη εκδοχή του εαυτού μου. Να ζω την κάθε στιγμή και να μη χάσω ούτε μία μέρα παραπάνω. Το λίγο δε μου αρκούσε πια. Άρχισα λοιπόν να λέω ναι σε όλα. Να κάνω όλα εκείνα που πίστευα πως έχασα. Έτσι ξέσπαγα. Ξεκίνησα γυμναστήριο, γυρνούσα ξημερώματα σπίτι, έκανα νέες παρέες, χόρευα χαρούμενη, έκανα ταξίδια, άρχισα να γράφω κιόλας.\nΕίναι ο εγωισμός, μωρέ, που δε σε αφήνει να δεις καθαρά και καθυστερεί να βάλει τα πράγματα στη σωστή τους θέση. Έρχεται μια μέρα λοιπόν που όλα μπαίνουν στη θέση τους. Εκείνο το πρωί θα ξυπνήσεις πιο ανάλαφρος. Απομυθοποιείς γεγονότα και καταστάσεις αλλά και τον ίδιο τον άνθρωπο που κάποτε έμοιαζε Θεός στα μάτια σου.\nΚι επειδή αυτό το κείμενο δε θα λέγεται το χρονικό ενός χωρισμού, άλλωστε δε θα είχα και πολλά να γράψω, νομίζω ποτέ δεν το βίωσα. Το έθαψα βαθιά απλώς κι η αποσύνθεση άρχισε μόνη της αυτόματα καθώς γέμιζα τη ζωή μου με όμορφα πράγματα κι ανθρώπους χαμογελαστούς. Όχι δεν είναι κι η καλύτερη λύση. Δε θέλω λοιπόν να αρχίσω τις κλάψες. Θέλω να μιλήσω για τη μέρα εκείνη που ξαφνικά καταλαβαίνεις ότι αυτή η γκρι σκιά που κουβαλούσες για καιρό στην πλάτη σου δεν υπάρχει πια.\nΕκείνη τη μέρα λοιπόν θα ζήσεις όλα αυτά που πριν σου έλλειπαν. Θα εκτιμήσεις την ελευθερία σου και θα κάνεις όλα αυτά που σε κάνουν πραγματικά ευτυχισμένο, χωρίς συμβιβασμούς. Θα απομυθοποιήσεις τον άλλοτε Θεό στα μάτια σου. Θα μιλάς για έρωτες καινούριους με ενθουσιασμό κι όσο για εκείνον τον παλιό που κάποτε σε μαύριζε εσωτερικά θα μπορείς να μιλάς πια με νηφαλιότητα.\nΈχω γίνει γραφική, αλλά θα το ξαναπώ για να το ακούω κι εγώ. Αυτός ο ένας, ο μοναδικός δεν υπάρχει. Θα ήταν εγωιστικό να το πιστεύαμε. Είναι πολλοί αυτοί που μπορούν να σε κάνουν ευτυχισμένο κι όλα εξαρτώνται απ’ τις ευκαιρίες που θα δώσεις. Απλώς να, οι άνθρωποι βολεύονται σε αυτό που έχουν από φόβο μήπως μείνουν μόνοι και δε βρουν κάτι καλύτερο. Συμβιβάζονται λοιπόν οι περισσότεροι γιατί προτιμούν τη ρουτίνα απ’ τον πόνο που μπορεί να νιώσουν σε περίπτωση που πληγωθούν.\nΉμουν δυνατή λοιπόν και ξέφυγα, πήρα την απόφαση γιατί δεν ήθελα να ζω με υποθέσεις. Ξέρεις η ζωή είναι μία και περνάει, δεύτερη ευκαιρία δε θα έχεις. Μάθε να στηρίζεσαι στα πόδια σου και μη γίνεσαι εμονικός. Να στοχεύεις στο καλύτερο και να πηγαίνεις εκεί που τα πόδια σου τρέμουν. Όσο για εκείνον τον έναν που όλοι θέλουμε στο πλάι μας, να φροντίσεις να είναι κάποιος που θα σε κάνει να θέλεις να γίνεσαι καλύτερος, να εξελίσσεστε μαζί και να μην τον θεωρήσεις ποτέ δεδομένο γιατί η μαγεία έτσι χαλάει κι έρχεται η πλήξη, η βαρεμάρα κι ο συμβιβασμός.\nΌλο στο μυαλό είναι, λοιπόν, να το θυμάσαι. Και κάποτε μπορεί όλα αυτά να τα σκέφτεσαι και να γελάς. Θα γελάς που κάποτε πίστεψες πως δε θα βρεις κάτι καλύτερο. Αλλά η ζωή είναι όλο εκπλήξεις κι εκεί που δεν το περιμένεις στα ανατρέπει όλα. Το μόνο που έχεις να κάνεις λοιπόν είναι να το αφήσεις να συμβεί.